การประกอบธุรกิจของแต่ละสายผลิตภัณฑ์

ธุรกิจบัตรเครดิต (Credit Card Business)

ธุรกิจการออกบัตรเครดิต (Issuing Business)

ธุรกิจการออกบัตรเครดิต (Issuing Business)
เป็นธุรกิจของบริษัทในฐานะเป็นหน่วยงานกลางในการชำระเงินระหว่างธนาคาร/บริษัทผู้ออกบัตรและธนาคาร/บริษัทร้านค้า
โดยมี วีซ่า อินเตอร์เนชั่นแนล (Visa International Service Association) (“วีซ่า”)
มาสเตอร์การ์ด อินเตอร์เนชั่นแนล อินคอร์ปอเรทเต็ด (MasterCard International
Incorporated) (“มาสเตอร์การ์ด”) และ เจซีบี อินเตอร์เนชั่นแนล (JCB International
(“เจซีบี”) เป็นสัญลักษณ์ตัวแทนการชำระเงิน
ผู้ถือบัตรสามารถเลือกได้ว่าต้องการใช้บัตรที่ออกร่วมกับวีซ่า มาสเตอร์การ์ด หรือ เจซีบี
โดยจะสามารถใช้บัตรชำระค่าสินค้าและบริการแทนเงินสดได้กับทุกร้านค้ามากกว่า 29
ล้านแห่งทั่วโลก ซึ่งเป็นร้านค้าสมาชิกและมีสัญลักษณ์ [] [] และ []

บริษัทมุ่งเน้นการขยายตัวทางด้านธุรกิจออกบัตรเครดิต (Issuing Business)
ในส่วนของการให้สินเชื่อบัตรเครดิต
โดยบริษัทได้ใช้แผนการตลาดเพื่อสนับสนุนการเติบโตอย่างต่อเนื่อง
ผ่านการจัดรายการส่งเสริมการขายอย่างสม่ำเสมอตลอดมา เช่น
การยกเว้นการเก็บค่าธรรมเนียมแรกเข้าและรายปีตลอดชีพโดยไม่มีเงื่อนไขใด ๆ
ตลอดจนการจัดโปรแกรมทางการตลาดที่ส่งเสริมให้เกิดการเพิ่มปริมาณการใช้จ่ายผ่านบัตรของ KTC
ให้มากกว่าการใช้จ่ายผ่านบัตรของคู่แข่ง ได้แก่ โปรโมชั่นเกี่ยวกับสุขภาพมอบส่วนลดแก่สมาชิก
โดยร่วมมือกับโรงพยาบาลชั้นนำภายในประเทศอาทิเช่น โรงพยาบาลกรุงเทพ โรงพยาบาลสมิติเวช
โรงพยาบาลบีเอ็นเอช โรงพยาบาลนนทเวช เป็นต้น
นอกจากนี้บริษัทยังมีแคมเปญทางด้านธุรกิจแต่งงานที่ให้บริการจัดกิจกรรมพิเศษและงานแต่งงานในหลากสไตล์หลายรูปแบบ
ด้านการท่องเที่ยวบริษัทมีโปรโมชั่นสำหรับการท่องเที่ยวทั้งในและต่างประเทศโดยสมาชิกบัตรสามารถซื้อตั๋วเครื่องบินได้ในราคาพิเศษ
จากการออกแคมเปญต่างๆ ที่กล่าวมานั้น
ทำให้นอกจากจะมีจำนวนบัตรเครดิตเพิ่มขึ้นอย่างต่อเนื่องแล้ว
ยังเป็นการส่งเสริมให้ผู้ถือบัตรเลือกใช้บัตรเครดิตของบริษัทในการชำระค่าสินค้าและบริการแทนการใช้บัตรอื่นๆ
โดยได้มีการร่วมมือกับพันธมิตรหลายๆ
รายในการให้ส่วนลดค่าสินค้าและบริการเมื่อผู้ถือบัตรชำระค่าสินค้าด้วยบัตร KTC
นอกจากนี้การใช้กลยุทธ์ด้านการตลาดที่เจาะกลุ่มลูกค้าในลักษณะของ Segmentation
เพื่อให้การใช้จ่ายผ่านบัตรเครดิตเป็นส่วนหนึ่งในการใช้จ่ายในชีวิตประจำวันของสมาชิก
ซึ่งกลยุทธ์ที่หลากหลายเหล่านี้ทำให้บริษัทสามารถเพิ่มฐานบัตรและปริมาณการใช้จ่ายผ่านบัตรอย่างต่อเนื่อง
โดยที่ผ่านมาบริษัทได้มีการออกบัตรเครดิตให้แก่ลูกค้าดังนี้

  ------------------------------ -------------- -------------- --------------
  จำนวนบัตรเครดิตและลูกหนี้บัตรเครดิต   2549           2550           2551

  จำนวนบัตรเครดิตรวม (บัตร)         1,403,008      1,466,820      1,645,878

  อัตราการเติบโต (% ต่อปี)           16.4%          4.5%           12.2%

  ลูกหนี้บัตรเครดิตสุทธิ (ล้านบาท)       26,908.58      29,834.32      35,222.51

  อัตราการเติบโต (% ต่อปี)           38.0%          10.9%          18.1%
  ------------------------------ -------------- -------------- --------------

บริษัทได้ให้ความสำคัญกับมาตรฐานในการอนุมัติสมาชิกใหม่ โดยมีธุรกิจบัตรเครดิตเป็นหลัก
ซึ่งจะช่วยสร้างความมั่นคงให้กับบริษัทในระยะยาว ในปี 2551
อัตราการเติบโตของจำนวนบัตรและลูกหนี้บัตรเครดิตสุทธิเพิ่มขึ้นร้อยละ 12.2 และร้อยละ 18.1
จากปี 2550 ตามลำดับ นอกจากนี้บริษัทได้แบ่งลูกค้าเป็นกลุ่มต่างๆ ตามลักษณะเฉพาะของแต่ละกลุ่ม
เพื่อเป็นการเข้าถึงความต้องการของลูกค้าได้มากขึ้น
โดยจัดเป็นทางเลือกแก่ผู้ถือบัตรที่อาจเลือกสมัครบัตรประเภทอื่นๆ
เพิ่มเติมจากบัตรเครดิตปกติอีกด้วย โดยผู้ถือบัตรเครดิตในแต่ละประเภทนี้
จะได้รับสิทธิพิเศษตามลักษณะเฉพาะของบัตรเครดิต บัตรเครดิตต่างๆ สามารถแบ่งได้ดังนี้

  1. บัตรแบบ Generic Card ในรูปแบบของบัตรเครดิต KTC Visa/MasterCard/JCB
  ที่ผู้ถือบัตรสามารถนำไปใช้ในการชำระราคาสินค้าและบริการแทนเงินสดจากสถานบริการและร้านค้าที่มีสัญลักษณ์
  [] [] และ [] ทั่วโลก และสามารถเบิกถอนเงินสดล่วงหน้าได้
  ซึ่งสำหรับผู้ที่มีรายได้ขั้นต่ำตามที่กำหนดในแต่ละประเภท โดยแบ่งเป็นบัตรเครดิต KTC - Visa
  Infinite บัตรเครดิต KTC Visa Platinum บัตรเครดิต KTC Titanium MasterCard
  บัตรเครดิต KTC Visa/MasterCard Gold บัตรเครดิต KTC Visa/MasterCard Classic
  บัตรเครดิต KTC JCB และบัตรเครดิต KTC Royal Orchid Plus Visa
  Platinum/Titinium MasterCard/JCB

  ในส่วนของ Corporate Card แบ่งเป็น (1) บัตร KTC เพื่อหน่วยงานรัฐ (Government
  Services) เป็นบัตรเครดิตสำหรับหน่วยงานราชการที่เกิดจากความร่วมมือระหว่าง KTC
  ธนาคารกรุงไทย และบริษัท วีซ่า อินเตอร์เนชั่นแนล
  ที่ออกบัตรประเภทนี้เพื่ออำนวยความสะดวกให้แก่หน่วยงานราชการในการบริหารจัดการค่าใช้จ่ายในการเดินทาง
  การประชุมสัมมนาของแต่ละหน่วยงาน (2) บัตรเครดิต Corporate Commercial Gold
  (สำหรับองค์กร) และ (3) บัตรเครดิต SME Commercial Gold
  (สำหรับเจ้าของหรือผู้ประกอบธุรกิจ)
  เป็นบัตรเพื่อมอบอำนาจการใช้จ่ายเพื่อความคล่องตัวทางการเงินขององค์กรหรือธุรกิจ
  ในค่าใช้จ่ายเดินทาง การจัดสัมมนา/ฝึกอบรม การเลี้ยงรับรอง หรืออุปกรณ์สำนักงาน เป็นต้น

  2. บัตรประเภทบัตรร่วม (Co-brand) เป็นบัตรที่เกิดจากการร่วมมือระหว่าง KTC
  กับบริษัทชั้นนำทั้งภายในและภายนอกประเทศที่เป็นพันธมิตรทางการค้า
  ผู้ถือบัตรสามารถนำไปใช้ในการชำระราคาสินค้าและบริการแทนเงินสดจากร้านค้าได้ตามปกติ
  แต่ถ้าเป็นการนำบัตรประเภทนี้ไปใช้ในร้านค้าที่เป็นผู้ร่วมออกบัตร ผู้ถือบัตรจะได้รับสิทธิพิเศษ
  เช่น ได้รับส่วนลดเมื่อซื้อสินค้าและบริการ รวมไปถึงการจัดรายการพิเศษเป็นกรณีๆ ไป
  โดยบริษัทเหล่านี้จะมีข้อตกลงกับบริษัทในการร่วมมือกันขยายฐานบัตรและจัดรายการส่งเสริมการขายเพื่อเป็นสิทธิพิเศษกับผู้ถือบัตรตามลักษณะเฉพาะของบัตรร่วมนั้นๆ
  เพื่อขยายฐานบัตรและตอบสนองความต้องการของลูกค้าแต่ละกลุ่ม ทั้งนี้บัตรร่วม (Co-Brand)
  ของบริษัท ได้จัดเป็นกลุ่มในรูปแบบของ Life Style Segmentation Card
  เป็นบัตรที่มีลักษณะเฉพาะ
  โดยบริษัทจะแบ่งลักษณะของบัตรตามลักษณะการใช้จ่ายของลูกค้าเป็นหลัก
  โดยที่ลูกค้าจะได้รับสิทธิพิเศษตามลักษณะของบัตรที่แตกต่างกัน
  ปัจจุบันบริษัทได้แบ่งบัตรประเภทนี้ออกเป็นลักษณะต่างๆ ดังนี้

(1) Auto Group ได้แก่ บัตร KTC Titanium MasterCard และ Visa Platinium
    (Bangchak, PTT, Mazda, Mini Cooper, Porsche, SNP2000, SSC, Thonburi,
    Toyota SASA, Yontrakit และ Subaru) ที่ให้สิทธิพิเศษด้วยส่วนลดต่างๆ
    ครอบคลุมเรื่องรถยนต์ อาทิ เช่น ตกแต่งประดับยนต์ เครื่องเสียง ช่วงล่าง ยาง ล้อแมกซ์
    บริการบำรุงรักษา อู่และศูนย์บริการรถยนต์ บริการฉุกเฉินประกันภัย เป็นต้น

(2) Travel ได้แก่ บัตร KTC Titanium MasterCard และ Visa Platinium (Bangkok
    Airways, Best Western และ Big Camera)
    ที่ตอบรับความต้องการในการท่องเที่ยวสำหรับสมาชิกบัตร
    โดยมอบส่วนลดในการซื้อตั๋วเครื่องบิน ทัวร์
    ค่าที่พักหรือประกันการเดินทางกับพันธมิตรตามเงื่อนไขที่กำหนด
    อีกทั้งยังมอบส่วนลดสำหรับอุปกรณ์ถ่ายภาพ ล้างอัดรูป และ course เรียนถ่ายรูป เป็นต้น

(3) Health & Sports เป็นบัตร KTC Titanium MasterCard และ Visa Platinium
    (Bangkok Hospital Group, BNH Hospital, Samitivej Hospitals, Vejthani
    Hospital, Utimate Healthcare, Thonglor Pet Hospital, Diving, Sport
    Revolution, TaylorMade Srixon และ Alpine Golf Club)
    สำหรับผู้ที่รักสุขภาพทั่วไปเนื่องจากให้สิทธิประโยชน์ในการป้องกัน
    รักษาและฟื้นฟูสุขภาพผ่านเครือข่ายโรงพยาบาลที่ใหญ่ที่สุดในประเทศได้แก่
    โรงพยาบาลสมิติเวช โรงพยาบาลบีเอ็นเอช โรงพยาบาลกรุงเทพรวมถึงโรงพยาบาลในเครือ
    และโรงพยาบาลเวชธานี อีกทั้งมอบส่วนลดเกี่ยวกับอุปกรณ์กีฬาต่างๆ อาทิเช่น อุปกรณ์ดำน้ำ
    ผลิตภัณฑ์และอุปกรณ์กอลฟ์ Taylormade และ Srixon สินค้าอุปกรณ์กีฬาร้าน Sports
    Revolution รวมถึงกรีนฟีราคาพิเศษ เป็นต้น

(4) Shopping เป็นบัตรที่เหมาะสำหรับผู้นิยมการชอปปิ้ง
    โดยลูกค้าจะได้รับสิทธิพิเศษในการซื้อสินค้าหรือรับบริการต่างๆ เช่น ที่จอดรถฟรี
    และส่วนลดต่างๆ ที่ห้างสรรพสินค้าพันธมิตร สำหรับในกรุงเทพ ได้แก่บัตร KTC Future
    Titanium MasterCard และในส่วนภูมิภาคจะเป็นบัตรเครดิตในกลุ่ม TDP (Thailand
    Departmentstore Pool) ซึ่งครอบคลุม 13 จังหวัดทั่วประเทศ เช่น บัตรเครดิต
    KTC-โอเชี่ยน กรุ๊ป ไทเทเนียม มาสเตอร์การ์ด (KTC – Ocean Group Titanium
    MasterCard) บัตรเครดิต KTC-ทวีกิจ คอมเพล็กซ์ ไทเทเนียม มาสเตอร์การ์ด (KTC –
    Taweekit Complex Titanium MasterCard) เป็นต้น

(5) KTC Cash Back Titanium เป็นบัตรที่ให้สิทธิพิเศษที่ลูกค้าจะได้รับเงินคืนร้อยละ 0.40
    ถึงร้อยละ 0.80 ของทุกยอดการใช้จ่ายผ่านบัตรรวมถึงการเบิกเงินสดล่วงหน้า
    โดยไม่คำนึงถึงยอดคงค้างจากรอบบัญชีที่ผ่านมา
    เหมาะสำหรับกลุ่มลูกค้าที่ต้องการความคุ้มค่าในทุกครั้งของการใช้จ่าย

(6) Entertainment ได้แก่ บัตร KTC GMM Visa
    ที่เหมาะสมสำหรับกลุ่มผู้นิยมความบันเทิงและรักดนตรี
    โดยผู้ถือบัตรนี้จะมีสิทธิพิเศษในส่วนลดจากโรงเรียนดนตรีชั้นนำในประเทศ
    นอกจากนี้ยังได้รับสิทธิพิเศษและส่วนลดในจากร้านค้าชั้นนำมากมาย

(7) Family ได้แก่ บัตร Titanium MasterCard และ Visa Platinum KTC - Senior
    บัตรเครดิตที่มอบความคุ้มค่าให้แก่สมาชิกบัตรด้วยสิทธิประโยชน์ด้านส่วนลดสำหรับกิจกรรมผู้สูงอายุต่างๆ
    เช่น ส่วนลดค่าห้อง ค่ายาโรงพยาบาลพญาไท ส่วนลดตั๋วเครื่องบิน
    ส่วนลดบัตรลีลาศเพื่อสุขภาพกับวงดนตรีสุนทราภรณ์ เป็นต้น และ บัตร KTC-Rakluke
    Titanium Master Card
    บัตรเครดิตสำหรับการเริ่มต้นของครอบครัวใหม่รวมไปถึงเด็กตั้งแต่แรกเกิดถึงอายุ 12 ปี
    โดยมอบสิทธิประโยชน์เกี่ยวกับการจัดงานแต่งงาน การวางแผนท่องเที่ยวฮันนีมูน
    โรงพยาบาลสำหรับเตรียมการคลอดบุตร
    กิจกรรมเกี่ยวกับการศึกษาและพัฒนาการการเรียนรู้ของเด็ก

(8) Insurance ได้แก่ บัตร KTC – Dhipaya Insurance Titanium MasterCard
    บัตรเครดิตที่เหมาะสมสำหรับผู้ที่ทำประกันโดยเฉพาะ ผู้ถือบัตรนี้จะได้รับส่วนลดค่าเบี้ยประกัน
    พร้อมทั้งรับคะแนนสะสม Forever Rewards 2 เท่า
    เมื่อชำระค่าเบี้ยประกันภัยทุกประเภทผ่านบัตร

(9) Metro Living LifeStyle ได้แก่บัตร KTC – I am Titanium MasterCard
    เป็นบัตรที่มีความเป็นตัวของตัวเองค่อนข้างสูง กล้าที่จะเป็นผู้นำ
    และนิยมใช้จ่ายในสินค้าราคาสูง บัตรในไลฟ์สไตล์นี้โดดเด่นด้วยสิทธิประโยชน์หลากหลาย
    เหมาะสำหรับผู้ที่ใช้ชีวิตอยู่ในเมือง

(10) Virgin24
     เปนบัตรสิทธิพิเศษเพื่อตอบสนองความตองการของกลุมวัยทํางานที่มีอายุตั้งแต 18
     ปขึ้นไป
     ซึ่งเปนกลุมเปาหมายที่มีศักยภาพในอนาคตแตยังไมมีคุณสมบัติที่พรอมจะมีบัตรเครดิต
     หรือใชบริการสินเชื่อบุคคล
     ทั้งนี้เพื่อใหลูกคานึกถึงผลิตภัณฑของบริษัทเปนอันดับแรกเมื่อมีความพรอมในการสมัคร
     โดยแปลงสมาชิกเกาที่ถือบัตร “KTC24” และบัตร “I’m a Virgin VIP Card”
     เพื่อใหเกิดความสมบูรณมากขึ้น

  3. บัตรประเภท Affinity Card
  เป็นบัตรที่ออกร่วมกับสถาบันศิษย์เก่าหรือองค์กรที่มิได้แสวงหากำไร เช่น สมาคมนักบินไทย
  สมาคมนักศึกษาเก่ามหาวิทยาลัยเชียงใหม่
  สมาคมนิสิตเก่าคณะพาณิชยศาสตร์และการบัญชีแห่งจุฬาลงกรณ์มหาวิทยาลัย
  ศิษย์เก่าวิทยาลัยแพทย์ออร์โธปิดิกส์แห่งประเทศไทยและครอบครัว สถาบันวิชาการป้องกันประเทศ
  กองบัญชาการทหารสูงสุด (วิทยาลัยเสนาธิการทหาร สถาบันจิตวิทยาความมั่นคง
  วิทยาลัยป้องกันราชอาณาจักร และสถาบันวิจัยทางยุทธศาสตร์)
  สมาคมจัดการงานบุคคลและสมาคมศิษย์เก่ามหาวิทยาลัยขอนแก่น เป็นต้น
  บริษัทออกบัตรประเภทนี้จำนวนไม่มากนักและมักจะไม่ได้รับสิทธิพิเศษใดๆ
  แต่บริษัทใช้เพื่อการประชาสัมพันธ์บัตรหรือเพื่ออำนวยความสะดวกให้แก่ผู้ถือบัตรเพื่อการกุศลเท่านั้น

3.1.1.1 ประเภทการให้บริการของธุรกิจการออกบัตรเครดิต

บริษัทให้บริการและมีสิทธิประโยชน์เสนอให้ผู้ถือบัตรเครดิตหลายประการดังนี้

1)  บริการชำระค่าสินค้าและบริการแทนการชำระด้วยเงินสด
    ผู้ถือบัตรเครดิตของบริษัทสามารถชำระค่าสินค้าและบริการได้ที่ร้านค้ามากกว่า 200,000
    แห่งทั่วประเทศไทย ที่มีสัญลักษณ์ [] [] และ [] รวมร้านค้าอีกมากกว่า 29
    ล้านแห่งในต่างประเทศ ตามวงเงินของผู้ถือบัตรที่ได้รับอนุมัติแต่ละราย
    โดยบริษัทจะเป็นผู้ชำระค่าสินค้าและบริการนั้นๆ ให้ร้านค้าผ่านทางธนาคาร/บริษัทร้านค้า
    เมื่อครบกำหนดรอบบัญชีของผู้ถือบัตร (ประมาณ 1 เดือน)
    บริษัทก็จะดำเนินการเรียกเก็บเงินจากผู้ถือบัตร
    โดยผู้ถือบัตรจะสามารถเลือกที่จะชำระเงินให้กับบริษัทเต็มจำนวนตามยอดการใช้จ่าย
    หรือผ่อนชำระขั้นต่ำตามเกณฑ์ประกาศของธนาคารแห่งประเทศไทย
    โดยมีอัตราการผ่อนชำระขั้นต่ำไม่น้อยกว่าร้อยละ 10 ของยอดหนี้คงเหลือ แต่ต้องไม่ต่ำกว่า
    500 บาทต่อเดือน โดยกรณีการผ่อนชำระนี้ บริษัทจะคิดดอกเบี้ยร้อยละ 15
    ต่อปีรวมกับค่าธรรมเนียมการใช้วงเงินบัตรเครดิตร้อยละ 5 ต่อปี
    ตามจำนวนเงินที่ค้างชำระตั้งแต่วันที่บริษัทบันทึกรายการแต่ละรายการถึงวันที่ชำระเงิน

1)  บริการเบิกเงินสดล่วงหน้า (Cash Advance)
    เป็นการให้บริการแก่ผู้ถือบัตรเครดิตที่สามารถเบิกเงินสดไปใช้
    โดยหักออกจากวงเงินบัตรเครดิตที่บริษัทอนุมัติให้กับผู้ถือบัตร
    ซึ่งผู้ถือบัตรสามารถเบิกเงินได้ทั้งในและต่างประเทศ กรณีที่เบิกเงินสดในประเทศ
    จะสามารถเบิกได้จากเครื่องฝากถอนเงินอัตโนมัติ (Automatic Teller Machine หรือ
    ATM) ของทุกธนาคาร ที่มีเครื่องหมาย ATM Pool, [] หรือ []
    หรือเบิกจากเคาน์เตอร์สาขาของธนาคารกรุงไทยที่มีเครื่องหมายรับบัตรเครดิต
    ในกรณีที่เป็นการเบิกถอนเงินสดในต่างประเทศ
    สามารถเบิกได้จากเครื่องฝากถอนเงินอัตโนมัติ (ATM) ที่มีเครื่องหมาย [] [] [] [] และ
    [] หรือเบิกจากจุดแลกเปลี่ยนเงินตรา (Exchange Booth)
    ที่มีเครื่องหมายรับบัตรวีซ่าหรือมาสเตอร์การ์ด
    สำหรับบริการนี้บริษัทจะได้รับค่าธรรมเนียมการเบิกเงินสดล่วงหน้าที่บริษัทคิดจากผู้ใช้บริการร้อยละ
    3 ของยอดเงินที่เบิกถอนต่อครั้ง โดยกำหนดยอดเงินขั้นต่ำในการเบิกถอนแต่ละครั้งไม่ต่ำกว่า
    500 บาท
    และรายได้ดอกเบี้ยจากบัตรเครดิตซึ่งบริษัทเริ่มคิดดอกเบี้ยและค่าธรรมเนียมการใช้วงเงินตั้งแต่วันที่เบิกเงินสดจนถึงวันที่ชำระเงินครบทั้งจำนวน

2)  บริการเสริมอื่นๆ คือ
    บริการหรือสิทธิประโยชน์พิเศษเพิ่มเติมที่บริษัทให้แก่ผู้ถือบัตรควบคู่ไปกับบัตร เช่น

-   ศูนย์บริการสมาชิก KTC Phone 0-2665-5000 ผู้ถือบัตรสามารถติดต่อเจ้าหน้าที่
    หรือผ่านระบบโทรศัพท์อัตโนมัติโดยใช้รหัส T-PIN
    เพื่อสอบถามข้อมูลเกี่ยวกับบัญชีบัตรเครดิตหรือบริการต่างๆ เช่น ขอใบสมัครบัตรเสริม
    ขอสำเนาใบแจ้งยอดการใช้จ่ายบัตรเครดิต หรือเปลี่ยนแปลงรอบการตัดบัญชี เป็นต้น ได้ตลอด
    24 ชั่วโมง สำหรับบัตรเครดิต Platinum มีศูนย์บริการสมาชิก KTC Platinum Line
    0-2665-5666 บริการ Ultimate Platinum Assistance ในส่วนบัตรเครดิต
    Infinite มีศูนย์บริการ KTC Infinite Line 0-2665-5555 และบัตรเครดิต World
    Marter Card มีศูนย์บริการ KTC World Mastercard Line 0-2665-5555 โดยบริษัท
    International SOS ที่ให้บริการช่วยเหลือเรื่องฉุกเฉินด้านต่างๆ ทั้งในและต่างประเทศ
    เช่น บริการ Roadside Assistance Travel Assistance Home Assistance
    Medical Assistance และConcierge Services สำหรับบัตรเครดิต KTC-JCB
    มีศูนย์บริการ JCB Plaza จำนวน 31 แห่งทั่วโลก โดยให้บริการ Concierge services
    by JCB Plaza บริการพิเศษเป็นเลขาส่วนตัวเฉพาะผู้ถือบัตร JCB
    เพื่ออำนวยความสะดวกในการหาข้อมูล จองตั๋วเดินทาง โรงแรม รถเช่า รวมถึง Medical
    Hotline Service บริการช่วยเหลือฉุกเฉินยามเจ็บป่วยในต่างแดน

-   ชำระค่าใช้จ่ายรายเดือนอัตโนมัติผ่านบัตรเครดิต (Auto Payment)
    สำหรับค่าบริการโทรศัพท์ โทรศัพท์มือถือ ค่าเบี้ยประกันรายเดือน เงินบริจาครายเดือน
    ค่าสมาชิกหนังสือ และ ค่าบริการอินเตอร์เน็ทรายเดือน

-   บริการชำระค่าสินค้า/ บริการ ผ่าน Internet ณ ร้านค้าที่เป็นสมาชิก e-commerce ของ
    KTC ตลอด 24 ชั่วโมง

-   รับข่าวสารเกี่ยวกับสิทธิประโยชน์และบริการใหม่ๆ กับ “What’s UP”
    นิตยสารรายเดือนสำหรับสมาชิกบัตรเครดิต KTC

-   ความคุ้มครองจากแผนประกันอุบัติเหตุระหว่างการเดินทาง
    รวมถึงคู่สมรสและบุตรที่มีอายุไม่เกิน 23 ปีบริบูรณ์
    ในกรณีที่ใช้บัตรเครดิตชำระค่าตั๋วโดยสารยานพาหนะสาธารณะ ด้วยวงเงินประกันสูงสุด 1
    ล้านบาท สำหรับบัตรเครดิต KTC Visa/MasterCard ทุกประเภท (ยกเว้น บัตรทองและ
    Titanium วงเงินประกันสูงสุด 4 ล้านบาท บัตร Platinum วงเงินประกันสูงสุด 20
    ล้านบาท และบัตร Infinite และ World Master Card วงเงินประกันสูงสุด 40
    ล้านบาท)

-   รายการสะสมคะแนน Forever Rewards โดยทุกๆ 25
    บาทที่ใช้จ่ายและเบิกถอนเงินสดล่วงหน้าผ่านบัตรรับ 1 คะแนน เพื่อสะสมไว้แลกรับของรางวัล
    เช่น สมาชิกสามารถใช้ทุกๆ 3,000 คะแนน แทนเงินสด 300 บาท แลกซื้อสินค้าและบริการ
    ณ ร้านค้าที่ร่วมรายการ กว่า 1,000 แห่งทั่วประเทศ
    ทั้งยังสามารถใช้คะแนนสะสมแลกสิทธิในการพักในโรงแรม และใช้สิทธิในการเช่ารถได้อีกด้วย
    และในส่วนของรายการสะสมคะแนน Royal Orchid Plus สำหรับทุกการใช้จ่ายผ่านบัตร
    20 บาท จะได้รับ 1 ไมล์สะสม เพื่อแลกไมล์สะสมรอยัล ออร์คิด พลัสของการบินไทย

-   บริการแบ่งชำระค่าสินค้า/ บริการ Flexi
    สำหรับผู้ถือบัตรเคทีซีที่มีความประสงค์ที่จะแบ่งชำระค่าสินค้า/บริการเป็นงวดๆ
    ด้วยอัตราดอกเบี้ยพิเศษร้อยละ 0 หรือร้อยละ 0.8
    ต่อเดือนเพื่อความคล่องตัวในการบริหารค่าใช้จ่ายรายเดือน
    รวมถึงบริการแบ่งชำระค่าสินค้า/บริการ Flexi by Phone
    ซึ่งรับบริการแบ่งชำระค่าสินค้า/บริการสำหรับรายการที่รอเรียกเก็บในเดือนถัดไปด้วยอัตราดอกเบี้ยร้อยละ
    0.8 ต่อเดือน โดยโทรแจ้งที่ศูนย์บริการสมาชิก KTC Phone 0-2665-5000

3.1.1.2 ขั้นตอนการให้บริการบัตรเครดิตของธุรกิจการออกบัตรเครดิต

  1) รับสมัครผู้ถือบัตรเครดิต (Acquiring Cardholders) บริษัทรับสมัครผู้ถือบัตรเครดิตผ่าน
  4 ช่องทางหลักๆ คือ

-   KTC Touch ศูนย์บริการทางการเงินครบวงจรตลอด 365 วัน
    โดยมีพนักงานของบริษัทอำนวยความสะดวกในการให้คำแนะนำและบริการในด้านต่างๆ เช่น
    รับสมัครบัตรเครดิตและสินเชื่อบุคคล เป็นจุดรับบัตรเครดิต และให้บริการสมาชิกบัตร
    ตลอดจนรับชำระค่าใช้จ่ายบัตรเครดิต สินเชื่อบุคคล และสินเชื่อเจ้าของกิจการ ณ วันที่ 31
    ธันวาคม 2551 KTC มีจุดบริการ KTC Touch ทั้งสิ้น 36 จุดบริการ แบ่งเป็น 32
    จุดบริการในเขตกรุงเทพและปริมณฑล และอีก 4 จุดบริการในเขตภูมิภาค

-   ผ่านทางสาขาหรือพนักงานของธนาคารกรุงไทย ใน 832 สาขาทั่วประเทศ ณ สิ้นปี 2551
    โดยบริษัทให้ค่าตอบแทนแก่พนักงานและสาขาที่สามารถหาลูกค้าใหม่ๆ ให้กับบริษัท
    โดยจะคิดค่าตอบแทนตามจำนวนบัตรที่ได้รับการอนุมัติ
    ซึ่งช่องทางการรับสมัครผ่านพนักงานและ/หรือสาขาของธนาคารกรุงไทยสามารถช่วยขยายฐานสมาชิกบัตรใหม่ได้เป็นอย่างดี

-   การจ้างหน่วยงานภายนอก บริษัทได้ทำการว่าจ้างให้หน่วยงานภายนอกเป็นผู้หาลูกค้าโดยตรง
    โดยให้หน่วยงานนั้นเป็นผู้กำหนดวิธีการที่จะหาผู้สมัคร
    บริษัทจะชำระค่าตอบแทนให้หน่วยงานเหล่านี้ตามจำนวนบัตรที่ได้รับการอนุมัติ

-   ช่องทางอื่นๆ เช่น การตั้ง Booth ในการรับสมัครนอกสถานที่
    โดยจะมีพนักงานของบริษัทให้คำแนะนำและบริการ
    ทั้งนี้เพื่ออำนวยความสะดวกให้แก่ผู้ที่สนใจจะสมัครบัตรทันที โดย Booth
    ของบริษัทนี้จะอยู่ในห้างสรรพสินค้าที่บริษัทไม่มีสาขาประจำซึ่งจะเป็นการออก Booth
    ในเทศกาลงานต่างๆ นอกจากนี้
    ยังมีพันธมิตรทางการค้าที่ให้ความร่วมมือกับบริษัทในการหาบัตร ได้แก่ Silk Span, A.V.
    Camera, Dive Info, JCB, บริษัท พาวเวอร์บาย จำกัด, TG Fone, ฟิตเนสเฟิร์ส,
    บริษัททัวร์ โตเกียวพาราวู้ด, Dive Indeed และ Mass Solution
    รวมทั้งการออกโปรแกรมอื่นๆ เป็นต้น

  2) อนุมัติวงเงิน (Credit Acceptance)

บริษัทจะทำการคัดเลือกใบสมัครรอบแรก
โดยจะแยกกลุ่มลูกค้าที่มีคุณสมบัติไม่ตรงตามเกณท์ของธนาคารแห่งประเทศไทยออก
เพื่อบันทึกข้อมูลในระบบและปฏิเสธการอนุมัติบัตร
ข้อมูลจากใบสมัครที่ผ่านเกณฑ์จะถูกบันทึกลงในระบบ
และบริษัทจะดำเนินการติดต่อผู้สมัครเพื่อขอข้อมูลผู้สมัครที่ยังได้ไม่ครบถ้วน
เพื่อตรวจสอบความถูกต้องของข้อมูล
รวมทั้งจะมีการตรวจสอบประวัติทางการเงินกับธนาคารและสถาบันการเงินอื่นๆ

การพิจารณาอนุมัติวงเงินที่จะให้กับผู้สมัครแต่ละรายจะพิจารณาจากหลายปัจจัยรวมถึงรายได้และความสามารถในการชำระคืนเงินกู้
นอกจากนี้บริษัทยังตรวจสอบประวัติการชำระเงินของผู้สมัครจากบริษัทศูนย์ข้อมูลเครดิตแห่งชาติ
(National Credit Bureau) โดยบริษัทศูนย์ข้อมูลเครดิตแห่งชาตินี้
ตั้งขึ้นเพื่อวัตถุประสงค์ที่จะเป็นศูนย์กลางในการรวบรวมข้อมูลเครดิตส่วนบุคคลและประวัติทางการเงินของลูกค้าในฐานะหน่วยงานแห่งชาติ
ประกอบกับประสบการณ์ของนักวิเคราะห์ในบริษัท
สำหรับการพิจารณาอนุมัติวงเงินนั้นบริษัทจะพิจารณาแยกจากกันสำหรับแต่ละธุรกิจโดยธุรกิจบัตรเครดิตและธุรกิจสินเชื่อบุคคลจะยึดตามเกณฑ์ของธนาคารแห่งประเทศไทย
ส่วนสินเชื่อเจ้าของกิจการจะยึดตามเกณฑ์ที่บริษัทกำหนด
ยิ่งไปกว่านั้นบริษัทยังควบคุมความเสี่ยงโดยการติดตามรูปแบบข้อมูลการชำระเงินของลูกค้าในอดีตเป็นฐานในการพิจารณาอนุมัติวงเงินด้วย
ในกรณีของลูกค้ารายเดียวกันแต่ขอสินเชื่อในหลายรูปแบบต่อบริษัท
เจ้าหน้าที่สินเชื่อจะตรวจสอบประวัติการชำระเงินของลูกค้า สถานภาพด้านอาชีพ รายได้
และตำแหน่งหน้าที่การงาน
โดยพิจารณาถึงความเสี่ยงรวมของลูกค้าแต่ละรายให้ไม่เกินกว่าความสามารถในการชำระเงินของลูกค้ารายนั้นๆ

บริษัทไดพัฒนาระบบ Credit Scoring
ซึ่งเปนการนําระบบสารสนเทศมาใชในการใหคะแนนผูสมัครแตละราย
และพิจารณาอนุมัติวงเงินตามคะแนนที่กําหนดไวควบคูกับการพิจารณาของเจ้าหน้าที่วิเคราะห์สินเชื่อเพื่อใหการพิจารณาอนุมัติบัตรทําไดรวดเร็ว
เปนมาตรฐาน และใหการทํางานมีประสิทธิภาพมากยิ่งขึ้น เมื่อไดผลการพิจารณาแลว
บริษัทจะสงผลการพิจารณาใหแกผูสมัคร
ทั้งผูสมัครที่ไดรับและไมไดรับการอนุมัติทราบทางจดหมาย สําหรับใบสมัครที่ไดรับการอนุมัติ
บริษัทจะสงขอมูลที่ไดรับการตรวจสอบแลวไปยังหนวยงานภายนอกที่ไดมาตรฐานและไดรับการรับรอง
(Certified) จากทางวีซาและมาสเตอรการดเพื่อบันทึกข้อมูลของผูถือบัตรลงในบัตรเครดิต
จากนั้นบริษัทจะจัดสงบัตรไปที่ KTC Touch หรือสาขาธนาคารกรุงไทย
หรือที่อยูของลูกคาตามที่ลูกคาระบุไว้

  3) อนุมัติการใช้จ่ายผ่านบัตรเครดิต (Authorization)

เมื่อผู้ถือบัตรนำบัตรไปใช้ชำระค่าสินค้าและบริการต่อร้านค้า
ร้านค้าจะติดต่อกับธนาคาร/บริษัทร้านค้า (Acquiring Bank)
ซึ่งจะเป็นตัวกลางในการติดต่อบริษัทในฐานะธนาคาร/บริษัทผู้ออกบัตร (Issuing Bank)
เพื่อให้เป็นผู้พิจารณาอนุมัติการใช้จ่ายครั้งนั้นๆ และแจ้งผลกลับไปยังร้านค้าอีกครั้ง

สำหรับธุรกิจร้านค้ารับบัตรเครดิต บริษัทจึงได้นำระบบ Authorization
ซึ่งเป็นระบบที่อนุมัติการใช้จ่ายของผู้ถือบัตรในแต่ละรายการโดยอัตโนมัติมาใช้ ได้แก่
เครื่องรูดบัตรเครดิตในระบบ Electronic Data Capture (EDC)
เครื่องในระบบนี้จะเป็นเครื่องที่เชื่อมโยงระหว่างระบบของธนาคาร/บริษัทผู้ออกบัตรกับธนาคาร/บริษัทร้านค้า
ผ่านทางสายโทรศัพท์หรือ Lease Line
ดังนั้นระบบการอนุมัติการใช้จ่ายจึงสามารถทำได้ทันทีที่ผู้ถือบัตรของบริษัทนำบัตรไปใช้โดยไม่ต้องมีการโทรศัพท์ติดต่อระบบเทคโนโลยีสารสนเทศของบริษัท
ระบบจะพิจารณาและอนุมัติการใช้จ่ายตามเกณฑ์ที่บริษัทกำหนดไว้ อีกทั้ง KTC ใช้ระบบงาน Line
Encryption ซึ่งเป็นระบบงานที่พัฒนาบนเครื่อง EDC โดยจะทำการถอดรหัสข้อมูลจากเครื่อง EDC
เพื่อความปลอดภัยในการส่งและรับข้อมูล
อย่างไรก็ตามในบางกรณีที่ใช้บัตรบริษัทกับเครื่องรูดบัตรเครดิตในระบบ Imprinter หรือ Zip
Zap
ซึ่งเป็นเครื่องรูดบัตรเครดิตที่ไม่ได้เชื่อมต่อกับระบบใดโดยตรงและมีไว้เพื่อสำรองในกรณีที่เครื่องระบบ
EDC ขัดข้อง ร้านค้าจะโทรศัพท์ติดต่อธนาคาร/บริษัทร้านค้าเจ้าของเครื่องรูดบัตรของตน
เพื่อให้ธนาคาร/บริษัทร้านค้าเป็นผู้ติดต่อบริษัท
และให้บริษัทเป็นผู้อนุมัติการใช้จ่ายก่อนทำรายการทุกครั้ง

  4) รับชำระหนี้บัตรเครดิต (Settlement)

บริษัทจะส่งใบแจ้งยอดค่าใช้จ่ายบัตรเครดิตไปยังผู้ถือบัตรตามที่อยู่ที่แจ้งไว้เมื่อถึงรอบบัญชีของผู้ถือบัตร
โดยผู้ถือบัตรสามารถเลือกชำระได้หลายช่องทาง ดังนี้

-   ชำระด้วยเงินสดหรือเช็คผ่าน KTC Touch และสาขาของธนาคารกรุงไทย
    ผู้ถือบัตรจะสามารถนำเงินสดหรือเช็คไปฝากเข้าบัญชีของบริษัทได้ที่สาขาของธนาคารกรุงไทยทุกสาขาทั่วประเทศ

-   หักบัญชีเงินฝากอัตโนมัติ (Direct Debit) โดยเมื่อถึงวันครบกำหนดชำระ (Due Date)
    บริษัทจะดำเนินการให้ธนาคารตัดค่าใช้จ่ายผ่านบัตรเครดิตที่ค้างชำระจากบัญชีเงินฝากกับธนาคารที่ผู้ถือบัตรแจ้งไว้
    นอกจากนี้ลูกค้าสามารถโอนชำระเงินด้วยบัตร ATM กรุงไทย
    หรือทำการโอนผ่านบริการของกรุงไทยเทเลแบงค์ โทร 1551
    โดยสมัครใช้บริการที่สาขาของธนาคารกรุงไทยที่ลูกค้าเปิดบัญชีอยู่ หรือโอนชำระเงินด้วยวิธี
    Internet Banking ผ่านทางเว็บไซต์ www.ktb.co.th

-   ชำระที่เคาน์เตอร์ธนาคาร - ธนาคารไทยพาณิชย์ ธนาคารเพื่อการเกษตรและสหกรณ์
    ธนาคารธนชาต ธนาคารไทยธนาคาร ธนาคารอาคารสงเคราะห์ ธนาคารทหารไทย
    ธนาคารนครหลวงไทย ธนาคารยูโอบี ธนาคารทิสโก้ และธนาคารกรุงศรีอยุธยา
    โดยมีอัตราค่าบริการประมาณ 10-30
    บาทต่อรายการขึ้นอยู่กับอัตราค่าบริการของแต่ละธนาคาร

-   ชำระโดยการโอนเงินผ่านทางอินเตอร์เน็ตและชำระผ่านบริการ Phone Banking
    ผ่านการให้บริการของธนาคารกรุงไทย ธนาคารไทยพาณิชย์ ธนาคารทหารไทย ธนาคารยูโอบี
    ธนาคารกรุงศรีอยุธยา และธนาคารนครหลวงไทย โดยมีอัตราค่าบริการระหว่าง 10-20
    บาทต่อรายการขึ้นอยู่กับอัตราค่าบริการของแต่ละธนาคาร

-   ชำระที่จุดบริการ โดยผู้ถือบัตรสามารถเลือกชำระได้ตามจุดบริการต่างๆ ดังนี้

-   จุดบริการที่มีเครื่องหมาย “เคาน์เตอร์ เซอร์วิส” จุดบริการเจมาร์ท PayPoint
    จุดบริการทีโอที โดยมีอัตราค่าบริการ 15 บาทต่อรายการ และชำระได้ไม่เกิน 30,000
    บาทต่อรายการต่อจุดบริการ

-   จุดบริการไปรษณีย์ไทย โดยมีอัตราค่าบริการสูงสุด 20 บาทต่อรายการ

-   ชำระด้วยเช็คโดยส่งทางไปรษณีย์
    (โดยจะต้องฝากเช็คเข้าบัญชีของบริษัทก่อนถึงวันครบกำหนดชำระเงินอย่างน้อย 3 วัน
    ทำการ) โดยเป็นเช็คของธนาคารใดก็ได้ที่เป็นของสาขาในเขตกรุงเทพและปริมณฑลเท่านั้น

สำหรับกรณีที่ผู้ถือบัตรได้รับใบแจ้งยอดค่าใช้จ่ายบัตรเครดิตแล้ว
หากผู้ถือบัตรมีข้อสงสัยหรือประสงค์ที่จะปฏิเสธรายการใช้จ่ายบางรายการ
ผู้ถือบัตรสามารถแจ้งบริษัทเพื่อให้ตั้งพักรายการนั้นไว้ก่อนและไม่มีการทวงถามหนี้ในช่วงนั้นได้
โดยบริษัทจะดำเนินการสอบสวนเพื่อหาข้อเท็จจริงและระบุให้ได้ว่าฝ่ายใดจะต้องรับผิดชอบค่าใช้จ่ายรายการนั้นๆ
และทำการเรียกเก็บไปยังผู้ที่ต้องรับผิดชอบค่าเสียหายนั้นภายใน 45 ถึง 180 วัน
ทั้งนี้เป็นไปตามมาตรฐานของวีซ่าและมาสเตอร์การ์ด
โดยบริษัทมีระบบติดตามรายการที่เกิดขึ้นและจัดทำรายงานของจำนวนรายการที่มีการปฏิเสธจากผู้ถือบัตรอย่างต่อเนื่อง
เพื่อไม่ให้เสียสิทธิในการเรียกเก็บเงินจากฝ่ายที่ต้องรับผิดจริง

  5) การติดตามหนี้ (Collection)

บริษัทจะทำการติดตามหนี้ทันทีเมื่อผู้ถือบัตรค้างชำระค่าบัตรเครดิต
ทั้งนี้เนื่องจากหนี้ที่มีอายุค้างชำระน้อยมีโอกาสที่จะได้รับชำระคืนมากกว่าหนี้ที่ค้างชำระนาน
ในปัจจุบันบริษัทได้กำหนดขั้นตอนการติดตามทวงถามให้ชำระหนี้ทั้งธุรกิจบัตรเครดิตและธุรกิจสินเชื่อบุคคลในลักษณะเดียวกัน
แต่ทั้งนี้มีวิธีการปฏิบัติจะแตกต่างกันสำหรับหนี้ที่มีอายุการค้างชำระต่างกัน
โดยกลุ่มเจ้าหน้าที่แตกต่างกัน ดังนี้

-   หนี้ที่ค้างชำระไม่เกิน 179 วัน
    บริษัทจะทวงถามโดยการใช้โทรศัพท์ติดต่อและส่งจดหมายติดต่อผู้ถือบัตร
    แต่จะเพิ่มระดับความเข้มงวดของมาตรฐานที่ใช้ขึ้นตามจำนวนวันที่ค้างชำระ
    นอกจากนี้สำหรับหนี้ที่ค้างชำระเป็นเวลานาน
    บริษัทจะจัดให้มีพนักงานโดยเฉพาะที่จะติดตามการชำระเงินของผู้ถือบัตรรายนั้นๆ
    และบริษัทจะระงับการใช้บัตรของผู้ถือบัตรเป็นการชั่วคราวตั้งแต่ 30
    วันนับจากวันที่ในใบแจ้งยอดการชำระเงินของเดือนนั้นๆ
    โดยลูกค้าจะไม่สามารถใช้บัตรได้จนกว่าจะชำระหนี้ และจะระงับการใช้บัตรของผู้ถือบัตรนั้นๆ
    อย่างถาวร หากค้างชำระตั้งแต่ 90 วันขึ้นไป

-   หนี้ที่ค้างชำระตั้งแต่ 180 วันขึ้นไป
    บริษัทจะดำเนินการตามกฎหมายโดยมีเกณฑ์การปฎิบัติที่แตกต่างกันไป
    ตามขนาดและประเภทของรายการ
    ทั้งนี้บริษัทได้มอบหมายบริษัทติดตามหนี้ให้คัดเลือกและว่าจ้างสำนักงานทนาย23ความเพื่อเป็นผู้ดำเนินการ
    โดยสัญญาว่าจ้างจะกำหนดขอบเขตงานที่อนุญาตให้ปฏิบัติไว้ล่วงหน้า

เพื่อให้เกิดประสิทธิภาพสูงสุดในการติดตามหนี้
บริษัทได้ใช้ระบบเทคโนโลยีสารสนเทศในการติดตามประวัติการชำระหนี้ของผู้ถือบัตรแต่ละราย
ตั้งแต่อายุหนี้ ยอดเงินค้างชำระ เป็นต้น
โดยระบบจะแจ้งให้พนักงานทราบโดยอัตโนมัติเมื่อมีผู้ถือบัตรค้างชำระ
รวมทั้งเสนอวิธีปฏิบัติสำหรับลูกหนี้รายนั้นๆ นอกจากระบบดังกล่าวนี้ บริษัทยังมีการพัฒนาระบบเอง
เพื่อให้ตรงกับความต้องการใช้จริง
และที่ผ่านมาบริษัทได้พัฒนาโปรแกรมที่ใช้ในการรับข้อมูลการติดตามหนี้จากสำนักงานทนายความต่างๆ
ที่บริษัทติดตามหนี้ได้คัดเลือกและว่าจ้างในการติดตามหนี้ทั่วประเทศ
เพื่อให้สามารถทราบข้อมูลและสถานะการปฎิบัติงานของสำนักงานทนายความเหล่านี้ได้อย่างรวดเร็วและมีประสิทธิภาพ

  6) การควบคุมการกระทำทุจริตที่เกี่ยวกับผู้ถือบัตร (Fraud Control)

เนื่องจากบริษัทในฐานะบริษัทผู้ออกบัตร อาจมีความรับผิดชอบต่อผู้ถือบัตร
ในกรณีที่ผู้ถือบัตรถูกกระทำการทุจริต หรือมีการปลอมแปลงบัตรของบริษัท ดังนั้น
บริษัทจึงตั้งหน่วยงานที่มีหน้าที่ควบคุมการทำทุจริตเหล่านี้
เพื่อลดความเสี่ยงที่บริษัทจะต้องรับผิดชอบในกรณีที่มีการทุจริตหรือปลอมแปลงบัตรดังกล่าว

ระบบ Fraud Control ที่บริษัทจัดตั้งขึ้นจะทำการตรวจสอบข้อมูลจากแหล่งต่างๆ
ว่ารายการซื้อสินค้าและบริการรายการใดที่เป็นการซื้อขายที่เข้าข่ายทุจริต โดยมีแหล่งข้อมูลดังนี้

-   วีซ่าและมาสเตอร์การ์ด เนื่องจากหากธนาคาร/บริษัทผู้ออกบัตร
    หรือธนาคาร/บริษัทร้านค้าพบว่ามีการทุจริตหรือสงสัยว่าทุจริต
    จะต้องแจ้งข้อมูลไปยังวีซ่าและ/หรือมาสเตอร์การ์ด ซึ่งจะเป็นผู้แจ้งให้ฝ่ายที่เกี่ยวข้องอื่นๆ
    ทราบต่อไป โดยจะมีการออกรายงานแจ้งไปยังธนาคาร/บริษัทผู้ออกบัตรต่างๆ

-   ชมรมธุรกิจบัตรเครดิต (ภายใต้สมาคมธนาคารไทย)
    ซึ่งจะมีข้อมูลเกี่ยวกับการกระทำทุจริตที่ธนาคารสมาชิกได้แจ้งไว้

-   บริษัทติดตามพฤติกรรมการใช้บัตรด้วยตนเอง
    โดยระบบเทคโนโลยีสารสนเทศจะแจ้งให้ทราบทันทีที่มีการทำรายการที่ผิดปกติ

  เช่น มีการใช้บัตรที่เจ้าของบัตรแจ้งบัตรหายไว้แล้ว
  หรือมีการใช้จ่ายที่ผิดจากพฤติกรรมการซื้อขายปกติ เช่น รายการที่มียอดจำนวนสูงมากๆ เป็นต้น
  ซึ่งบริษัทจะดำเนินการติดต่อผู้ถือบัตรให้ยืนยันการใช้จ่ายที่ผิดปกตินั้นๆ
  หากตรวจสอบพบว่าเป็นการใช้จ่ายที่ไม่ถูกต้อง หรือสงสัยว่าไม่ถูกต้อง
  บริษัทก็จะระงับการใช้บัตรทันที

นอกจากนี้ เพื่อเป็นการลดการกระทำทุจริต
บริษัทได้ส่งพนักงานเข้ารับการฝึกอบรมจากวีซ่าและมาสเตอร์การ์ดเป็นประจำ
และยังมีการร่วมมือกับหน่วยงานอื่นๆ ในการอบรมให้ความรู้กับบุคคลภายนอก เช่น ร้านค้า ตำรวจ
ธนาคาร/บริษัทผู้ออกบัตร และธนาคาร/บริษัทร้านค้าอื่นๆ
การอบรมเหล่านี้จะช่วยให้ฝ่ายที่เกี่ยวข้องทุกฝ่ายสามารถป้องกันการกระทำทุจริต
และสามารถระงับรายการในครั้งนั้นๆ ได้ทันการ

ธุรกิจร้านค้ารับบัตรเครดิต (Acquiring Business)

ลักษณะการประกอบธุรกิจร้านค้ารับบัตรเครดิต (Acquiring Business)
เป็นธุรกิจที่เน้นการสร้างเครือข่ายร้านค้าสมาชิกของบริษัท โดยบริษัทจะมีฐานะเป็นบริษัทผู้รับบัตร
และร้านค้าที่เป็นสมาชิกของบริษัทจะนำรายการรับชำระค่าสินค้าและบริการด้วยบัตรเครดิตที่เกิดในร้านค้าของตนทั้งหมด
(เฉพาะที่เกิดจากบัตรวีซ่า บัตรมาสเตอร์การ์ด รวมถึงบัตรเจซีบี
ไม่ว่าจะเป็นการใช้บัตรของบริษัทหรือบัตรของธนาคาร/บริษัทผู้ออกบัตรอื่น)
มาเรียกเก็บเงินกับบริษัท ซึ่งบริษัทจะเป็นผู้ชำระค่าสินค้าและบริการนั้นให้แก่ร้านค้า
โดยจะหักค่าธรรมเนียมบริการไว้ส่วนหนึ่งเป็นรายได้ของบริษัท และหลังจากนั้น
บริษัทจึงทำการเรียกเก็บค่าสินค้าและบริการรายการนั้นๆ
ไปยังธนาคาร/บริษัทผู้ออกบัตรเพื่อให้ธนาคาร/บริษัทผู้ออกบัตรเรียกเก็บเงินจากผู้ถือบัตรของตนต่อไป

บริษัทให้ความสำคัญกับการขยายเครือข่ายร้านค้าสมาชิก
โดยเน้นร้านค้าที่มีความน่าเชื่อถือและมีปริมาณการรับชำระสินค้าและบริการด้วยบัตรเครดิตที่มีจำนวนมากเพียงพอที่จะช่วยทำรายได้ให้กับบริษัท
โดยบริษัทได้มีการตรวจสอบคุณภาพของร้านค้าที่มีอยู่และทำการทบทวนสัญญาโดยสม่ำเสมอ
ทั้งนี้เพื่อรักษาระดับคุณภาพของร้านค้าและควบคุมต้นทุนให้เหมาะสม
รวมทั้งยังเป็นการลดความเสี่ยงในส่วนของจำนวนการกระทำทุจริตของร้านค้าด้วย

จำนวนเครื่องอนุมัติวงเงินอัตโนมัติ (Electronic Data Capture : EDC) ของอุตสาหกรรม
(ข้อมูลจากธนาคารแห่งประเทศไทย) ในปี 2551 มีจำนวนทั้งสิ้น 259,567 เครื่อง เพิ่มขึ้นจาก
218,829 เครื่อง ในปี 2550 โดยบริษัทมีจำนวนเครื่อง EDC ในปี 2550 และ 2551 เท่ากับ
13,767 และ 12,542 เครื่อง ตามลำดับ ซึ่งคิดเป็นอัตราการเติบโตลดลงร้อยละ 9 และในปี
2551 จำนวนเครื่อง EDC ของบริษัท คิดเป็นอัตราส่วนร้อยละ 5 ของจำนวนเครื่อง EDC
ทั้งหมดในอุตสาหกรรม

1.  ประเภทการให้บริการของธุรกิจร้านค้าบัตรเครดิต

การบริการด้านธุรกิจร้านค้าบัตรเครดิตแบ่งออกเป็น 4 รูปแบบ ดังนี้

1.  บริการรับชำระเงินผ่านเครื่องอนุมัติวงเงินอัตโนมัติ (Electronic Data Capture :
    EDC) ร้านค้าสมาชิกที่มีความประสงค์จะขอติดตั้งเครื่องอนุมัติวงเงินอัตโนมัติ (EDC) ที่จุดขาย
    เพื่อเพิ่มทางเลือกในการชำระเงินค่าสินค้าและบริการให้กับลูกค้า
    นอกเหนือจากการรับชำระด้วยเงินสด

2.  บริการรับชำระเงินผ่านระบบหักบัญชีบัตรเดรดิตอัตโนมัติ (Recurring)
    ร้านค้าสมาชิกจะส่งข้อมูลเรียกเก็บเงินค่าสินค้าและบริการจากสมาชิก
    ในรูปแบบสื่ออิเล็กทรอนิกส์ส่งให้บริษัทตัดเงินจากบัตรเครดิตของสมาชิกเป็นรายเดือนอัตโนมัติ
    โดยสมาชิกผู้ถือบัตรจะต้องแจ้งความประสงค์ และลงทะเบียนใช้บริการกับบริษัท
    หรือร้านค้าสมาชิกไว้ล่วงหน้า

3.  รับชำระเงินด้วยบัตรเครดิตโดยผ่านระบบคำสั่งซื้อสินค้าและบริการ ทางไปรษณีย์หรือโทรศัพท์
    (Mail Order/ Telephone Order) ร้านค้าสมาชิกที่ขายสินค้าหรือบริการผ่านทาง
    ตัดเงินบัตรเครดิตอัตโนมัติจากการสั่งซื้อสินค้าทางไปรษณีย์และโทรศัพท์

4.  บริการรับชำระเงินผ่านระบบธุรกรรมพาณิชย์อิเล็คทรอนิกส์ (E-Commerce)
    เป็นร้านค้าสมาชิกให้บริการรับชำระเงินผ่านระบบการซื้อขาย On-line ผ่าน Internet
    หรือร้านค้าประเภท E-Commerce

ร้านค้าสามารถให้บริการกลุ่มลูกค้าที่ใช้บัตรเครดิตและบัตรเดบิตในการชำระค่าสินค้าและการบริการในแต่ละรูปแบบข้างต้นได้
ซึ่งจะช่วยเพิ่มยอดขายให้กับร้านค้าได้มากขึ้น เนื่องจากลูกค้าจะได้รับความสะดวกในการชำระเงิน
โดยไม่มีข้อจำกัดจากที่ต้องมีเงินสดในกระเป๋า โดยเฉพาะสินค้าที่มีราคาสูง
อีกทั้งยังช่วยอำนวยความสะดวกรวดเร็วในการชำระเงิน
เนื่องจากเป็นรายการผ่านระบบอิเล็คทรอนิกส์ ที่จะช่วยเพิ่มประสิทธิภาพในการให้บริการได้ เช่น
การบริหารเงินสด ลดเวลาในการนับเงินทอน เป็นต้น

ร้านค้าที่เป็นสมาชิกของบริษัทจะต้องเปิดบัญชีเงินฝากกับธนาคารกรุงไทย
เพื่อใช้ในการรับชำระเงินจากรายการซื้อสินค้าและบริการที่เกิดขึ้นในร้านค้า
โดยหากเป็นร้านค้าที่ติดตั้งเครื่องอนุมัติวงเงินอัตโนมัติ (EDC)
ข้อมูลรายการทั้งหมดจะถูกส่งมาเรียกเก็บเงินจากบริษัทผ่านระบบเทคโนโลยีสารสนเทศโดยอัตโนมัติทุกวัน
แต่ถ้าเป็นเครื่องรับบัตรเครดิตประเภท Imprinter ร้านค้าจะต้องนำใบสำเนา (Sales Slip)
มาขอรับชำระเงินจากบริษัทในภายหลัง

ร้านค้าจะได้รับการพิจารณาติดตั้งเครื่องอนุมัติวงเงินอัตโนมัติ (EDC) หรือไม่นั้น
บริษัทจะพิจารณาจากมูลค่ารายการรับซื้อสินค้าและบริการด้วยบัตรเครดิต
ค่าใช้จ่ายที่เกี่ยวข้องกับเครื่อง EDC และความคุ้มทุนเป็นหลัก
บริษัทจะติดตั้งเครื่องรับบัตรเครดิตประเภท Imprinter
ให้กับร้านค้าบางร้านสำรองไว้ในกรณีที่เครื่อง EDC ในร้านนั้นๆ ชำรุดเสียหาย
หรือไม่สามารถติดต่อกับระบบเทคโนโลยีสารสนเทศได้ชั่วคราวเท่านั้น ทั้งนี้เนื่องจากการใช้เครื่อง
EDC ทำให้บริษัทสามารถป้องกันการทุจริตได้ดีกว่าระบบเครื่องรับบัตรเครดิตประเภท Imprinter
และทำให้การชำระเงินระหว่างธนาคาร/บริษัทผู้ออกบัตรและบริษัทรวดเร็วยิ่งขึ้น
อย่างไรก็ตามบริษัทต้องมั่นใจว่าร้านค้านั้นๆ
มีปริมาณการซื้อขายผ่านบัตรเครดิตที่มากเพียงพอจึงจะติดตั้งให้

บริษัททำสัญญากับร้านค้าสมาชิกแบบไม่จำกัดอายุ โดยมีการกำหนดแนวทางปฏิบัติต่างๆ
ของร้านค้าสมาชิก รวมทั้งเรื่องการกระทำที่จัดอยู่ในข่ายการกระทำทุจริต
ซึ่งแนวทางเหล่านี้บริษัทได้อ้างอิงจากมาตรฐานที่กำหนดโดยวีซ่า มาสเตอร์การ์ด รวมถึงเจซีบี
และมีการปรับปรุงเพื่อให้เหมาะกับการดำเนินงานของบริษัท
และสภาวะธุรกิจบัตรเครดิตในประเทศไทย บริษัทจะทำการทบทวนสัญญากับร้านค้าสมาชิกต่างๆ
เป็นระยะๆ
สัญญาดังกล่าวยังได้ระบุถึงสิทธิของบริษัทที่จะเรียกร้องเอาจากร้านค้าในกรณีที่ร้านค้าทำผิดสัญญา
รวมทั้งกำหนดอัตราค่าธรรมเนียมที่บริษัทจะเรียกเก็บจากร้านค้าในการรับชำระค่าสินค้าและบริการด้วย
ณ วันที่ 31 ธันวาคม 2551 บริษัทมีจำนวนร้านค้าทั้งสิ้น 11,142 ร้านค้า

1.  ขั้นตอนการให้บริการของธุรกิจร้านค้ารับบัตรเครดิต

1)  การแต่งตั้งร้านค้าสมาชิก

บริษัทจะติดต่อร้านค้าต่างๆ เพื่อให้มาเป็นร้านค้าสมาชิกของบริษัท
โดยจะพิจารณาจากปริมาณการรับชำระค่าสินค้าและบริการ
รวมทั้งแนวโน้มการเติบโตของร้านค้านั้นๆ เป็นหลัก
โดยจะกำหนดค่าธรรมเนียมที่บริษัทจะเรียกเก็บจากการทำรายการกับร้านค้าให้สอดคล้องกับปัจจัยดังกล่าว
รวมทั้งภาวะการแข่งขันกับธนาคาร/บริษัทร้านค้าอื่นๆ อย่างไรก็ตาม
บริษัทมีการกำหนดอัตราค่าธรรมเนียมขั้นต่ำที่จะเรียกเก็บตามประเภทของร้านค้า
เพื่อเป็นการลดความเสี่ยงที่อาจจะเกิดจากการทุจริต
นอกจากการติดต่อร้านค้าโดยตรงจากทางบริษัทแล้ว
ยังมีร้านค้าที่ขอสมัครเป็นร้านค้าสมาชิกกับบริษัทด้วยตนเองด้วย

บริษัทจะอนุมัติการแต่งตั้งร้านค้าสมาชิกโดยพิจารณาจากปัจจัยต่างๆ เช่น ประเภทร้านค้า
ทำเลที่ตั้งและสภาพของสถานที่จำหน่ายสินค้าหรือบริการ จำนวนลูกค้า
ปริมาณการซื้อขายสินค้าและบริการ ประวัติเจ้าของร้านค้า เป็นต้น นอกจากนี้
บริษัทจะตรวจสอบประวัติการทุจริตของร้านค้าต่างๆ จากฐานข้อมูลของวีซ่า และมาสเตอร์การ์ด
หรือ ชมรมธุรกิจบัตรเครดิตไทย นอกจากนี้ยังมีการตรวจสอบไปยังหน่วยงานอื่นๆ
ที่เกี่ยวข้องกับการดำเนินงานของร้านค้านั้นๆ ด้วย เช่น กรณีเป็นร้านขายอัญมณี
ก็อาจตรวจสอบไปยังตำรวจท่องเที่ยว เป็นต้น

เมื่อร้านค้าเปิดบัญชีกับธนาคารกรุงไทยและบริษัทอนุมัติให้ร้านค้านั้นเป็นร้านค้าสมาชิกของบริษัทแล้ว
บริษัทจะติดตั้งเครื่อง EDC ให้กับร้านค้าและเชื่อมโยงร้านค้านั้นๆ
เข้าในระบบสารสนเทศของบริษัทต่อไป

2)  การอนุมัติการรับชำระค่าสินค้าและบริการของร้านค้าสมาชิก

สำหรับร้านค้าสมาชิกที่ติดตั้งเครื่อง EDC
ร้านค้าจะต้องเชื่อมต่อเข้ากับระบบของบริษัทผ่านทางสายโทรศัพท์ หรือ Leased Line
ทุกครั้งที่มีการรับชำระสินค้าและบริการด้วยบัตรเครดิต
จากนั้นระบบสารสนเทศของบริษัทจะติดต่อธนาคาร/บริษัทผู้ออกบัตรเพื่อขออนุมัติการใช้บัตรรายการนั้นๆ
และจะส่งข้อมูลกลับไปยังร้านค้าสมาชิกทันทีที่รายการดังกล่าวได้รับการอนุมัติจากธนาคาร/บริษัทผู้ออกบัตร
ซึ่งระบบสารสนเทศของบริษัทเป็นระบบออนไลน์ซึ่งใช้ระยะเวลาสั้นมากในการดำเนินทั้งกระบวนการให้เสร็จสิ้น

ในกรณีที่เครื่อง EDC ชำรุด ร้านค้าสมาชิกอาจใช้เครื่องรับบัตรเครดิตประเภท Imprinter
ซึ่งบริษัทกำหนดให้ร้านค้าต้องขออนุมัติวงเงินจากบริษัทก่อนทำรายการทุกครั้ง

บริษัทสามารถปฏิเสธการชำระค่าสินค้าและบริการให้แก่ร้านค้าได้
ในกรณีที่พบว่าร้านค้ามีการกระทำที่ทุจริต หรือปฏิบัติผิดไปจากข้อตกลงที่ร้านค้าให้กับผู้ถือบัตร
ตัวอย่างการกระทำที่บริษัทสามารถปฏิเสธการจ่ายเงินให้กับร้านค้าได้ เช่น

1. กรณีที่ร้านค้าผิดนัดต่อผู้ถือบัตร เช่น กรณีที่ผู้ถือบัตรซื้อสินค้าด้วยบัตรเครดิต
และมีการตกลงให้ร้านค้าส่งสินค้าให้ผู้ถือบัตรภายในระยะเวลาที่ตกลงกันไว้
แต่ผู้ถือบัตรไม่ได้รับสินค้าตามที่ตกลง
ผู้ถือบัตรสามารถแจ้งให้บริษัทระงับการจ่ายเงินหรือเรียกค่าสินค้านั้นคืนจากร้านค้าได้

2. กรณีร้านค้ากระทำผิดข้อตกลง เช่น
การที่ร้านค้าพยายามรูดบัตรชำระค่าสินค้าและบริการหลายครั้งในเวลาใกล้เคียงกันและภายในวันเดียวกัน
พฤติกรรมและเจตนาของร้านค้าดังกล่าว บริษัทสามารถปฏิเสธการชำระเงินให้กับร้านค้าได้

3. กรณีร้านค้าไม่ตรวจสอบบัตรก่อนอนุมัติการใช้จ่ายนั้นๆ

อย่างไรก็ตาม
บริษัทจะต้องเป็นฝ่ายรับผิดชอบความเสียหายต่อธนาคาร/บริษัทผู้ออกบัตรอื่นที่เกิดขึ้นจากการทุจริตของร้านค้าสมาชิก
โดยบริษัทจะต้องชำระค่าสินค้าและบริการรายการดังกล่าวนั้นไปก่อน
และดำเนินการเรียกร้องจากร้านค้าที่ทุจริตด้วยตนเองในภายหลัง

3)  การชำระค่าสินค้าและบริการให้กับร้านค้าสมาชิก

บริษัทจะเป็นผู้ชำระเงินให้กับร้านค้าสมาชิกตามรายการขอรับชำระที่ร้านค้าส่งมาเรียกเก็บผ่านระบบเทคโนโลยีสารสนเทศโดยอัตโนมัติทุกวัน
(ไม่ว่าจะเป็นรายการการใช้บัตรที่ออกโดยบริษัทหรือธนาคาร/บริษัทผู้ออกบัตรอื่นก็ตาม)
โดยบริษัทจะหักค่าธรรมเนียมไว้ตามอัตราที่ตกลงกันไว้ในสัญญา
นอกจากนี้ในกรณีที่เป็นการใช้บัตรที่ออกโดยธนาคาร/บริษัทผู้ออกบัตรอื่นในร้านค้าของบริษัท
บริษัทจะต้องชำระค่าธรรมเนียมบางส่วน (Interchange fee)
ให้กับธนาคาร/บริษัทผู้ออกบัตรดังกล่าวผ่านระบบการชำระเงิน (Settlement) ของวีซ่า
มาสเตอร์การ์ด และ เจซีบีอีกครั้งหนึ่ง

4)  การควบคุมการกระทำทุจริตของร้านค้า (Fraud Control)

เพื่อลดโอกาสการทุจริตในการใช้บัตร
บริษัทได้กำหนดให้ร้านค้าสมาชิกทำการตรวจสอบความถูกต้องของบัตร
โดยจะต้องตรวจสอบความเป็นเจ้าของบัตร
เปรียบเทียบลายมือชื่อของผู้ถือบัตรกับลายมือชื่อที่ลงนามไว้บนบัตรเครดิต ลักษณะบัตรปลอม เป็นต้น
ซึ่งหากพบว่าร้านค้าไม่ได้ทำการตรวจสอบตามที่ควรและเกิดการทุจริตขึ้น
ร้านค้าสมาชิกนั้นจะต้องเป็นผู้รับผิดชอบความเสียหายที่เกิดขึ้นดังกล่าว

เมื่อมีการรับชำระค่าสินค้าและบริการผ่านเครื่อง EDC
ข้อมูลที่บันทึกอยู่ในแถบแม่เหล็กจะถูกตรวจสอบเพื่อดูสถานะของบัตร
ในกรณีที่มีการแจ้งอายัดหรือแจ้งยกเลิก ซึ่งบริษัทสามารถกำหนดมาตรการต่างๆ
ให้ร้านค้าสมาชิกทราบได้ว่าจะต้องดำเนินการอย่างไรกับบัตรแต่ละประเภท เช่น ระบุให้ทำลายบัตร
หรือทำการจับกุมผู้ใช้บัตรได้ ดังนั้นเครื่อง EDC
จึงมีส่วนช่วยในการป้องกันการกระทำทุจริตได้อย่างมีประสิทธิภาพ

ธุรกิจสินเชื่อธนวัฏบัตรเครดิต (Circle Loan Business)

เป็นบริการซึ่งผู้ถือบัตรที่สมัครรับบริการสามารถที่จะขอกู้เงินได้เพิ่มเติมจากวงเงินที่บริษัทอนุมัติสำหรับการใช้บัตรเครดิต
มีลักษณะคล้ายกับวงเงินกู้เบิกเกินบัญชีที่ธนาคารกรุงไทยมีให้แก่ลูกค้า
โดยวงเงินที่ผู้ถือบัตรสามารถขอเบิกใช้ได้จะถูกกำหนดไว้ล่วงหน้า
ซึ่งทั่วไปแล้วจะเท่ากับวงเงินสำหรับการใช้บัตรเครดิตที่ผู้ถือบัตรได้รับ
สินเชื่อธนวัฏบัตรเครดิตทั้งหมดนี้บริษัทรับโอนมาจากธนาคารกรุงไทย เมื่อเดือนกรกฎาคม 2545

อย่างไรก็ตาม บริษัทไม่มีนโยบายที่จะขยายการให้บริการสินเชื่อธนวัฏบัตรเครดิตอีกต่อไป
การดำเนินการในปัจจุบันเป็นเพียงการให้บริการกับผู้ถือบัตรที่ยังคงมีบัญชีอยู่และรับชำระสินเชื่อดังกล่าวเท่านั้น
โดยไม่มีการให้สินเชื่อแก่ผู้ถือบัตรใหม่
ทั้งนี้เนื่องจากบริษัทได้พัฒนาการให้บริการทางการเงินส่วนบุคคลอื่นๆ
ซึ่งตรงกับความต้องการของตลาดมากกว่า เช่น สินเชื่อบุคคล (Personal Loan) มาทดแทน
เพื่อให้สอดคล้องกับนโยบายธุรกิจของบริษัท

บริษัทมียอดลูกหนี้ธนวัฏบัตรเครดิตสุทธิในปี 2549 จำนวน 661 ล้านบาท ปี 2550 จำนวน 541
ล้านบาท และปี 2551 จำนวน 445 ล้านบาทตามลำดับ
ทั้งนี้ลูกหนี้ธนวัฏบัตรเครดิตสุทธิลดลงทุกปีนั้นเป็นไปตามนโยบายของบริษัทที่จะไม่ขยายการบริการในธุรกิจนี้อีกต่อไป

เนื่องจากบริษัทไม่มีการให้สินเชื่อประเภทนี้กับผู้ถือบัตรใหม่
ขั้นตอนการให้บริการจึงเริ่มที่การอนุมัติการเบิกเงินทุกครั้งที่ผู้ถือบัตรเลือกเบิกเงินสดจากวงเงินธนวัฏบัตรเครดิต
โดยบริษัทจะทำการตรวจสอบว่าบัญชีผู้ถือบัตรรายนั้นยังมีวงเงินธนวัฏบัตรเครดิตเหลือพอสำหรับการเบิกในครั้งนั้นหรือไม่
แล้วจึงอนุมัติการเบิกเงินสดนั้นๆ
ผู้ถือบัตรสามารถชำระบัญชีธนวัฏบัตรเครดิตได้ด้วยวิธีการเดียวกับการชำระค่าใช้จ่ายบัตรเครดิต
จากนั้นบริษัทจะติดตามหนี้ธนวัฏบัตรเครดิตเช่นเดียวกันกับการติดตามหนี้บัตรเครดิต

ธุรกิจสินเชื่อบุคคล (Personal Loan Business or KTC CASH)

บริษัทได้เริ่มให้บริการสินเชื่อบุคคล (KTC CASH) ตั้งแต่เดือนตุลาคม 2546
ซึ่งเป็นสินเชื่อที่เปิดโอกาสให้ผู้ที่มีรายได้ประจำ มีอายุ 21 ปีขึ้นไป สามารถกู้ยืมเงินในรูปของ KTC
CASH จากบริษัทได้ ซึ่งการให้กู้ผ่าน KTC CASH นี้
จัดเป็นสินเชื่อเอนกประสงค์ที่เป็นการกู้ยืมแบบที่ไม่ต้องมีหลักทรัพย์ค้ำประกันและเป็นวงเงินที่จะช่วยให้ผู้กู้เกิดความคล่องตัวอีกทั้งเป็นเงินสำรองใช้จ่ายในยามฉุกเฉิน
นอกจากนี้บริษัทยังเสนอเงื่อนไขพิเศษที่ตอบสนองตรงตามความต้องการของลูกค้า ได้แก่
การเลือกจำนวนงวดและวันที่ในการชำระเงินได้โดยมีการกำหนดจำนวนเดือนการผ่อนชำระตามความสามารถของผู้ขอสินเชื่อ
มีการคิดดอกเบี้ยแบบลดเงินต้นลดดอกเบี้ย

ในช่วงปี 2547 บริษัทได้ขยายฐานตลาดของ KTC CASH เพิ่มจากเดิม
โดยจัดแบ่งตลาดตามลักษณะของความเสี่ยง
ซึ่งบริษัทได้ออกแบบรูปแบบการให้สินเชื่อบุคคลให้สอดคล้องตามวัตถุประสงค์ของการใช้เงินของแต่ละบุคคล
และให้อัตราดอกเบี้ยที่เหมาะสมกับความเสี่ยง (Risk-Based Pricing)
โดยประมวลผลและวิเคราะห์ด้วยระบบ Credit Scoring จัดความเสี่ยงเป็นช่วงๆ คือ ต่ำ
ปานกลาง และสูง โดยคิดอัตราดอกเบี้ยสูง-ต่ำตามช่วงนั้นๆ
โดยลูกค้าสามารถเลือกจำนวนเดือนผ่อนชำระระยะสั้น-ยาว ได้ตามที่ต้องการ ต่อมาในปี 2548
ธนาคารแห่งประเทศไทยได้ออกประกาศกำหนดเกณฑ์การให้สินเชื่อบุคคล
และกำหนดเพดานอัตราดอกเบี้ยสูงสุดที่รวมค่าปรับ ค่าบริการและค่าธรรมเนียมใดๆ ไว้ที่ร้อยละ 28
(Effective Rate) ซึ่งหลักเกณฑ์ดังกล่าวไม่มีผลกระทบต่อการดำเนินงานในธุรกิจ KTC CASH
ของบริษัท เนื่องจากลูกค้ากลุ่มเป้าหมายของบริษัทอยู่ในระดับความเสี่ยงปานกลาง
ทำให้บริษัทไม่จำเป็นต้องคิดดอกเบี้ยที่สูงมากเกินไปเพื่อให้สามารถชดเชยความเสี่ยงในการเป็นหนี้สูญของลูกค้าเหล่านี้
ทำให้อัตราดอกเบี้ยซึ่งรวมค่าธรรมเนียมในการใช้วงเงินของลูกหนี้ KTC CASH
มีค่าเฉลี่ยอยู่ในระดับที่ไม่เกินอัตราร้อยละ 28 ตามเกณฑ์ที่ธปท.กำหนดไว้
อย่างไรก็ดีหลักเกณฑ์ดังกล่าวทำให้อัตราการขยายตัวของอุตสาหกรรมนี้โดยรวมชะลอตัวลง

ในปี 2549 บริษัทได้ออกผลิตภัณฑ์ใหม่ได้แก่ KTC CASH Revolve สินเชื่อพร้อมใช้
โดยบริษัทจะโอนเงินก้อนแรกเข้าบัญชีเมื่ออนุมัติและออกบัตรกดเงินสด
เพื่อให้ลูกค้าสามารถเบิกถอนเงินสดตามตู้เอทีเอ็มทั่วประเทศ
เสมือนมีเงินสำรองไว้ใช้ในกรณีฉุกเฉินหรือเมื่อมีความจำเป็นเร่งด่วน
โดยไม่ต้องใช้หลักทรัพย์หรือบุคคลค้ำประกัน ทั้งนี้ทุกครั้งที่ชำระเงิน
วงเงินจะคืนกลับให้สามารถเบิกถอนได้ต่อไป

ประเภทการให้บริการของธุรกิจสินเชื่อบุคคล (KTC CASH)

สินเชื่อบุคคลของ KTC มี 2 ประเภทให้เลือกสอดคล้องกับความต้องการของผู้สมัคร ดังนี้

1)  สินเชื่อบุคคล (KTC CASH) เป็นสินเชื่อที่ผ่อนชำระเป็นงวดๆ
    เป็นสินเชื่อที่อนุมัติวงเงินและโอนครั้งเดียวให้ในบัญชีธนาคารที่ผู้สมัครต้องการ
    ผู้สมัครสามารถใช้เงินก้อนนั้นๆ ในการจัดการกับวัตถุประสงค์ต่างๆ ได้
    โดยจะได้รับเงินหลังจากอนุมัติภายใน 2 วันทำการ
    สินเชื่อแบบนี้ไม่มีบัตรกดเงินสดออกให้สำหรับใช้กดเงินสำรองยามฉุกเฉิน
    และเมื่อผ่อนชำระวงเงินจะไม่ตีกลับให้สามารถใช้ได้อีก รูปแบบการให้บริการ KTC CASH
    ประเภทต่างๆ ตามวัตถุประสงค์การใช้เงินของลูกค้าเป็นดังนี้

-   สินเชื่อบุคคล KTC CASH Standard
    เป็นสินเชื่อที่พัฒนารูปแบบให้สอดคล้องกับวิถีการดำเนินชีวิตของผู้ที่ต้องการใช้เงินในลักษณะต่างๆ
    ตามแต่ความประสงค์ของลูกค้า สำหรับผู้ที่มีรายได้ตั้งแต่ 10,000 บาทต่อเดือนขึ้นไป

-   สินเชื่อบุคคลเพื่อการหักบัญชีเงินเดือน (KTC CASH Executive Plus)
    เป็นสินเชื่อสำหรับผู้มีรายได้ตั้งแต่ 15,000 บาทต่อเดือนขึ้นไป
    เหมาะสำหรับกลุ่มวัยทำงานที่มีรายได้ประจำและยินดีผ่อนชำระด้วยการหักบัญชีเงินเดือน

-   สินเชื่อบุคคลเพื่อซื้อรถจักรยานยนต์ (KTC CASH Motorcycle)
    เป็นสินเชื่อที่ออกแบบมาสำหรับผู้ที่ต้องการเป็นเจ้าของรถจักรยานยนต์โดยเฉพาะ
    ลูกค้าจะได้รับกรรมสิทธิ์ทันทีและได้เล่มทะเบียนเป็นชื่อของตนเองตั้งแต่วันแรกที่อนุมัติ
    สำหรับลูกค้าบัตรเครดิตของ KTC และบัตรเครดิตอื่นที่มีประวัติการชำระดีเสมอมาเท่านั้น

-   สินเชื่อบุคคลเพื่อการศึกษา (KTC CASH Education)
    เป็นสินเชื่อบุคคลที่ออกแบบมาสำหรับผู้มีภาระทางด้านการศึกษาของบุตร
    หรือตัวนักศึกษาเองที่ต้องการเรียนต่อในระดับการศึกษาที่สูงขึ้นไป มีรายได้ตั้งแต่ 15,000
    บาทต่อเดือนขึ้นไป

2)  สินเชื่อพร้อมใช้ (KTC CASH Revolve)
    เป็นสินเชื่อที่อนุมัติวงเงินประเภทหมุนเวียนไว้สำรองใช้ในยามฉุกเฉิน หรือโอกาสพิเศษต่างๆ
    เมื่อได้รับอนุมัติจะได้รับเงินก้อนแรกโอนเข้าบัญชีธนาคารที่ลูกค้าเลือก
    และได้รับบัตรเพื่อใช้ในการเบิกถอนเงินสดสำหรับวงเงินส่วนที่เหลือที่ตู้เอทีเอ็ม
    ซึ่งทุกครั้งที่กดเงินสดจะมีการคิดดอกเบี้ยและค่าธรรมเนียมการใช้วงเงิน และเมื่อผ่อนชำระคืน
    วงเงินจะตีกลับให้สามารถเบิกถอนได้

-   KTC CASH Revolve สินเชื่อพร้อมใช้สำหรับผู้มีรายได้ตั้งแต่ 8,000 บาทขึ้นไป
    เพื่อเป็นวงเงินหมุนเวียนโดยทุกครั้งที่ชำระคืนวงเงินจะคืนกลับให้สามารถเบิกถอนได้ต่อไป
    โดยลูกค้าสามารถเลือกชำระขั้นต่ำในอัตราร้อยละ 3 ของยอดที่เรียกเก็บหรือ 300
    บาทแล้วแต่จำนวนใดจะสูงกว่า

  -------------------------------- ------------ ------------ ------------
  จำนวนบัญชีและลูกหนี้สินเชื่อบุคคล         2549         2550         2551

  จำนวนบัญชีสินเชื่อบุคคล                365,116      473,088      542,599

  อัตราการเติบโต (%)                 166.9%       29.6%        14.7%

  ลูกหนี้สินเชื่อบุคคลสุทธิ (ล้านบาท)        8,097.02     11,022.09    12,321.24

  อัตราการเติบโต (%)                 118.6%       36.1%        11.8%
  -------------------------------- ------------ ------------ ------------

อัตราการเติบโตของจำนวนบัญชีสินเชื่อบุคคลในปี 2549 อยูที่ร้อยละ 166.9 ปี 2550 อยู่ที่ร้อยละ
29.6 และปี 2551อยู่ที่ร้อยละ 14.7 และส่วนมูลค่าลูกหนี้สินเชื่อบุคคลสุทธิเติบโตเท่ากับร้อยละ
118.6 36.1 และ 11.8ตามลำดับ จะเห็นได้ว่าในปี 2549
มีอัตราการเติบโตสูงเนื่องมาจากบริษัทออกผลิตภัณฑ์ทางการเงิน KTC CASH Revolve
ซึ่งเป็นธุรกิจที่มีศักยภาพ และมีการเติบโตอย่างต่อเนื่อง

ขั้นตอนการให้บริการของธุรกิจสินเชื่อบุคคล (KTC CASH)

1)  ผู้ขอสินเชื่อยื่นใบคำขอสินเชื่อแก่บริษัท

ผู้ขอสินเชื่อสามารถยื่นใบคำขอสินเชื่อผ่านทางช่องทางเดียวกันกับการสมัครบัตรเครดิตของบริษัท
อันประกอบด้วย การสมัครผ่าน KTC Touch หรือสาขาของธนาคารกรุงไทย
ที่กระจายอยู่ในเขตกรุงเทพมหานครและปริมณฑล
ตลอดจนการสมัครผ่านหน่วยงานภายนอกที่รับจ้างบริษัทหาลูกค้าโดยตรง และช่องทางอื่นๆ
ทั้งนี้ผู้ขอสินเชื่อจะต้องกรอกแบบฟอร์มการขอสินเชื่อในรูปแบบที่บริษัทจัดไว้

2)  บริษัทตรวจสอบคุณสมบัติของผู้ขอสินเชื่อและระดับความเสี่ยง

เมื่อได้รับใบคำขอสินเชื่อ บริษัทจะพิจารณาจากข้อมูลและหลักฐานประกอบคำขอสินเชื่อ
โดยข้อมูลทั้งหมดจะผ่านการประมวลผล การตรวจสอบข้อมูลจากบริษัทศูนย์ข้อมูลเครดิตไทย
(National Credit Bureau) การวิเคราะห์ความเสี่ยงด้วยระบบ Credit Scoring
ควบคู่กับการพิจารณาของเจ้าหน้าที่วิเคราะห์สินเชื่อ
ในกรณีที่เป็นลูกค้าเดิมจะมีการพิจารณาวิเคราะห์ข้อมูลการชำระเงินในอดีตประกอบ
หรือในกรณีที่เป็นลูกค้ารายเดียวกันแต่มีการขอสินเชื่อในหลายรูปแบบต่อบริษัท
เจ้าหน้าที่สินเชื่อจะตรวจสอบประวัติการชำระเงิน สถานภาพด้านอาชีพ และรายได้
ซึ่งจะพิจารณาถึงความเสี่ยงโดยรวมที่คาดว่าจะเกิดขึ้นไม่ให้เกินกว่าความสามารถในการชำระเงินของลูกค้ารายนั้นๆ
เพื่อกำหนดอัตราดอกเบี้ยให้สอดคล้องกับความเสี่ยงและความสามารถในการชำระหนี้ของผู้ขอสินเชื่อ
ทั้งนี้บริษัทได้กำหนดหลักเกณฑ์คุณสมบัติ การกำหนดวงเงิน
และการคิดอัตราดอกเบี้ยรวมถึงค่าธรรมเนียมให้เป็นไปตามประกาศธนาคารแห่งประเทศไทยที่
ฝสว.(21) ว.53/2548 เรื่อง การกำหนด หลักเกณฑ์ วิธีการ
และเงื่อนไขในการประกอบธุรกิจสินเชื่อบุคคลภายใต้การกำกับสำหรับผู้ประกอบธุรกิจที่มิใช่สถาบันการเงินลงวันที่
20 มิถุนายน 2548 และมีผลบังคับใช้ตั้งแต่วันที่ 1 กรกฎาคม 2548

3)  บริษัทแจ้งอนุมัติวงเงินสินเชื่อหรือปฏิเสธการให้สินเชื่อแก่ผู้ขอสินเชื่อทราบ

เมื่อบริษัทได้ข้อสรุปสำหรับใบคำขอสินเชื่อนั้นๆ บริษัทจะส่งจดหมายแจ้งอนุมัติวงเงินสินเชื่อ
หรือปฏิเสธการให้สินเชื่อต่อผู้ขอสินเชื่อ สำหรับสินเชื่อบุคคล KTC CASH
จะมีตารางแสดงอัตราการผ่อนชำระ แนบไปพร้อมกับจดหมายแจ้งอนุมัติ และในกรณีที่อนุมัติ
บริษัทจะทำการส่งมอบเงินกู้ให้แก่ผู้ขอสินเชื่อ
โดยการโอนเงินเข้าในบัญชีธนาคารของผู้ขอสินเชื่อภายใน 2 วันทำการ
หลังจากระบบอนุมัติเงินกู้ให้

4)  บริษัทส่งใบแจ้งยอดค่างวดและรับชำระหนี้จากผู้ขอสินเชื่อ

ก่อนครบกำหนดการชำระเงินในแต่ละเดือน บริษัทจะจัดส่งใบแจ้งยอดค่างวดที่ต้องชำระไปยังลูกค้า
เพื่อให้ลูกค้าสามารถนำใบแจ้งยอดค่างวดดังกล่าวซึ่งแสดงยอดเงินที่ต้องชำระคืนในแต่ละเดือน
ไปชำระตามช่องทางชำระเงินต่างๆ ที่บริษัทจัดหาให้ ซึ่งมีหลากหลายรูปแบบได้แก่

-   ชำระที่ KTC Touch ทุกแห่ง

-   ชำระที่เคาน์เตอร์ หรือตัดบัญชีเงินฝากอัตโนมัติ หรือชำระผ่านตู้ ATM ของธนาคารกรุงไทย
    ธนาคารกรุงศรีอยุธยา และ ธนาคารกสิกรไทย ทุกสาขา

-   ชำระที่เคาน์เตอร์ หรือชำระผ่านตู้ ATM ของธนาคารไทยพาณิชย์ ธนาคารทหารไทย
    ธนาคารนครหลวงไทย และธนาคารยูโอบี ทุกสาขา

-   ชำระที่เคาน์เตอร์ธนาคาร ธนาคารธนชาต ธนาคารทิสโก้

-   ชำระผ่านเครื่องรับฝากเงินอัตโนมัติที่ ธนาคารไทยพาณิชย์ ธนาคารทหารไทย

-   ชำระโดยการโอนเงินผ่านระบบอินเตอร์เน็ตของธนาคารที่ ธนาคารไทยพาณิชย์
    ธนาคารทหารไทย ธนาคารยูโอบี ธนาคารกรุงศรีอยุธยา

-   ชำระผ่านระบบโทรศัพท์อัตโนมัติของธนาคารที่ ธนาคารไทยพาณิชย์ ธนาคารทหารไทย
    ธนาคารยูโอบี ธนาคารกรุงศรีอยุธยา ธนาคารนครหลวงไทย

-   ชำระที่จุดชำระเงินที่มีเครื่องหมายเคาน์เตอร์เซอร์วิสทั่วประเทศ

5)  การติดตามหนี้ กรณีผิดนัดชำระหนี้

ในกรณีที่ลูกค้าไม่สามารถชำระหนี้เมื่อครบกำหนดการชำระหนี้นั้น
บริษัทจะทำการติดตามเรียกเก็บและผ่อนผันให้แก่ลูกค้าโดยพิจารณาถึงความจำเป็นและเหตุผลของลูกค้า
ภายใต้ระบบการควบคุมความเสี่ยงที่ดูแลอย่างใกล้ชิด ในกรณีฉุกเฉิน
ลูกค้าสามารถติดต่อเข้ามายังบริษัทเพื่อเลื่อนชำระค่างวดได้
ซึ่งขั้นตอนการติดตามทวงถามให้ชำระหนี้ธุรกิจสินเชื่อบุคคลนี้จะกระทำในลักษณะเดียวกันกับธุรกิจบัตรเครดิต
(โปรดดูรายละเอียดในข้อ 3.1.1.2 (5) การติดตามหนี้ในธุรกิจบัตรเครดิต)

ธุรกิจสินเชื่อเจ้าของกิจการ (KTC Million)

3.3.1 ประเภทการให้บริการของธุรกิจสินเชื่อเจ้าของกิจการ (KTC Million)

บริษัทได้เริ่มเปิดให้บริการสินเชื่อเจ้าของกิจการตั้งแต่เดือนกันยายน 2547
ซึ่งเป็นสินเชื่อรูปแบบใหม่ที่เปิดโอกาสให้เจ้าของกิจการที่ดำเนินธุรกิจมาแล้วไม่น้อยกว่า 3 ปี
สามารถทำการกู้ยืมเงินจากบริษัทได้

วัตถุประสงค์การให้บริการของธุรกิจสินเชื่อเจ้าของกิจการ

KTC Million สินเชื่อเจ้าของกิจการ
เป็นสินเชื่อสำหรับเจ้าของกิจการที่ต้องการเงินทุนหมุนเวียนเพื่อใช้ในการดำเนินงาน
ไม่ว่าจะเป็นการซื้ออุปกรณ์ต่างๆ ซื้อเครื่องจักรใหม่ ซื้อวัตถุดิบ หรือเพื่อเพิ่มกำลังผลิต
ช่วยให้ธุรกิจดำเนินไปอย่างคล่องตัวมากยิ่งขึ้น
และให้อัตราดอกเบี้ยที่เหมาะสมและคุ้มค่าเมื่อเทียบกับการจัดหาเงินหมุนเวียนโดยไม่มีหลักทรัพย์ค้ำประกันด้วยวิธีอื่น
สินเชื่อลักษณะนี้คิดอัตราดอกเบี้ยแบบลดต้นลดดอก

ทั้งนี้ กลุ่มลูกค้าที่มาใช้บริการจะเป็นกลุ่มลูกค้าที่ได้วางแผนการลงทุนมาแล้ว
โดยลูกค้าสามารถเลือกจำนวนเดือนผ่อนชำระระยะสั้นถึงระยะปานกลางได้ตามที่ต้องการ
โดยสามารถเลือกผ่อนชำระได้นานสูงสุด 36 เดือน เพื่อให้เหมาะสมกับกระแสเงินสดของธุรกิจ
ด้วยวงเงินสูงสุดถึง 5 ล้านบาท โดยไม่ต้องมีหลักทรัพย์ค้ำประกัน สำหรับบริษัทแล้ว
ลักษณะของสินเชื่อนี้ช่วยให้บริษัทบริหารความเสี่ยงได้ดีขึ้น
เพราะช่วยกระจายความเสี่ยงของลูกหนี้ประเภทต่างๆ ของบริษัท
ไม่ให้กระจุกตัวอยู่แค่ธุรกิจบัตรเครดิต หรือ ธุรกิจสินเชื่อบุคคล

เนื่องจากสินเชื่อประเภทนี้เหมาะกับภาวะเศรษฐกิจที่กำลังเติบโตมากและภาคธุรกิจกำลังขยายการลงทุน
ดังนั้นตั้งแต่ไตรมาส 4 ปี 2550 บริษัทจึงชะลอการขยายสินเชื่อประเภทนี้
ประกอบกับเมื่อลูกค้าเดิมเริ่มปรับตัวรับภาวะเศรษฐกิจที่หดตัว โดยเร่งใช้คืนหนี้
จึงเป็นผลทำให้จำนวนบัญชีและมูลค่าพอร์ตของลูกหนี้ KTC Million ลดลง โดย ณ วันที่ 31
ธันวาคม 2551 บริษัทมีบัญชีทั้งสิ้น 1,794 บัญชี ลดลงจากปี 2550 ที่ 3,220 บัญชี
และมียอดลูกหนี้เจ้าของกิจการสุทธิเท่ากับ 673 ล้านบาท

2.  ขั้นตอนการให้บริการของธุรกิจสินเชื่อเจ้าของกิจการ (KTC Million)

1)  เจ้าหน้าที่สินเชื่อคัดเลือกลูกค้าตามกลุ่มธุรกิจที่มีศักยภาพและวิเคราะห์ความเสี่ยงเบื้องต้นก่อนเสนอบริการ

2)  ผู้ขอสินเชื่อยื่นใบคำขอสินเชื่อแก่บริษัท

ผู้ขอสินเชื่อสามารถยื่นใบคำขอสินเชื่อผ่านทางเจ้าหน้าที่สินเชื่อเจ้าของกิจการของบริษัท
ทั้งนี้จะต้องกรอกแบบฟอร์มการขอสินเชื่อในรูปแบบที่บริษัทจัดไว้
และจะมีเจ้าหน้าที่ไปเยี่ยมชมกิจการพร้อมสอบถามข้อมูลเพื่อประกอบการยื่นใบสมัคร

3)  บริษัทตรวจสอบคุณสมบัติของผู้ขอสินเชื่อและระดับความเสี่ยง

เมื่อได้รับใบคำขอสินเชื่อ บริษัทจะพิจารณาจากข้อมูลและหลักฐานประกอบคำขอสินเชื่อ
โดยเจ้าหน้าที่ฝ่ายวิเคราะห์จะตรวจสอบประวัติการดำเนินธุรกิจของลูกค้า ประวัติทางด้านการเงิน
ภาระหนี้สินต่างๆ ความสามารถในการผ่อนชำระ และสถานที่ประกอบการของลูกค้า
ทั้งนี้บริษัทจะมีเจ้าหน้าที่ดูแลบัญชีของลูกค้าแต่ละกลุ่มตลอดอายุสัญญา

ในด้านของการควบคุมความเสี่ยง เช่นเดียวกันกับธุรกิจบัตรเครดิตและธุรกิจสินเชื่อบุคคล
บริษัทจะพิจารณาถึงความเสี่ยงรวมที่จะเกิดขึ้นหากผู้ขอสินเชื่อนั้นเป็นลูกค้ารายเดียวกันแต่มีการขอสินเชื่อในหลายรูปแบบต่อบริษัท
นอกจากนี้สำหรับธุรกิจสินเชื่อเจ้าของกิจการ บริษัทกระจายความเสี่ยงของพอร์ตลูกค้า
โดยการปล่อยกู้ทั้งภาคอุตสาหกรรม ภาคการผลิตสินค้าอุปโภคบริโกค และภาคการบริการ
จะไม่กระจุกตัวที่อุตสาหกรรมใดอุตสาหกรรมหนึ่งเท่านั้น
อีกทั้งให้ความสำคัญเป็นพิเศษสำหรับอุตสาหกรรมที่มีลักษณะเติบโตต่อไปในอนาคต
และมีอายุสัญญาเงินกู้ที่ไม่ยาว จึงทำให้ความเสี่ยงที่จะเกิดความสูญเสียนั้นอยู่ในระดับที่ควบคุมได้

4)  บริษัทแจ้งอนุมัติวงเงินสินเชื่อหรือปฏิเสธการให้สินเชื่อแก่ผู้ขอสินเชื่อทราบ

เมื่อบริษัทได้ข้อสรุปสำหรับใบคำขอสินเชื่อนั้นๆ บริษัทจะทำการแจ้งอนุมัติวงเงินสินเชื่อ
หรือปฏิเสธการให้สินเชื่อต่อผู้ขอสินเชื่อ และในกรณีที่อนุมัติ
บริษัทจะทำการส่งมอบเงินกู้ให้แก่ผู้ขอสินเชื่อ
โดยการโอนเงินเข้าในบัญชีธนาคารของผู้ขอสินเชื่อภายใน 3 วันทำการ
หลังจากระบบอนุมัติเงินกู้ให้

ทั้งนี้
บริษัทได้กำหนดขอบเขตระดับการอนุมัติวงเงินสำหรับบุคลากรของบริษัทตามลำดับชั้นการควบคุมและความรับผิดชอบ

5)  บริษัทส่งใบเรียกเก็บเงินและรับชำระหนี้จากผู้ขอสินเชื่อ

ก่อนครบกำหนดการชำระเงินในแต่ละเดือน บริษัทจะจัดส่งใบเรียกเก็บเงินไปยังลูกค้า
เพื่อให้ลูกค้าสามารถนำใบเรียกเก็บเงินดังกล่าวซึ่งแสดงยอดเงินที่ต้องชำระคืนในแต่ละเดือน
ไปชำระตามรูปแบบต่างๆ ที่บริษัทจัดหาให้ ซึ่งมีหลากหลายรูปแบบได้แก่

-   ชำระที่ KTC Touch

-   ชำระที่เคาน์เตอร์ธนาคารกรุงไทย และธนาคารกรุงศรีอยุธยา ทุกสาขา

-   ตัดบัญชีอัตโนมัติจากบัญชีเงินฝากออมทรัพย์ หรือกระแสรายวันของธนาคารกรุงไทย

6)  การติดตามหนี้ กรณีผิดนัดชำระหนี้

ในกรณีที่ลูกค้าไม่สามารถชำระหนี้เมื่อครบกำหนดการชำระหนี้นั้น
บริษัทจะทำการติดตามเรียกเก็บจากลูกค้าโดยพิจารณาถึงความจำเป็นและเหตุผลของลูกค้า ทั้งนี้
บริษัทมีเจ้าหน้าที่ที่ทำหน้าที่ดูแลแต่ละบัญชีและติดต่อกับลูกค้าอย่างสม่ำเสมอ
การติดตามหนี้จึงอยู่ภายใต้ระบบการควบคุมความเสี่ยงที่ดูแลอย่างใกล้ชิด

ธุรกิจบริการที่เกี่ยวเนื่องกับระบบการชำระเงิน (Payment Product Business) 

ธุรกิจบริการเกี่ยวเนื่องกับระบบการชำระเงิน (Payment Product Business)
เป็นการให้บริการในฐานะตัวกลางการชำระเงินระหว่างผู้จัดจำหน่ายสินค้า/ให้บริการรายต่างๆ
กับผู้ซื้อสินค้า/ผู้ใช้บริการ
โดยใช้บัตรเครดิตและโทรศัพท์มือถือเป็นเครื่องมือและช่องทางในการชำระเงินดังกล่าว
ซึ่งรูปแบบการให้บริการ นอกจากเพื่อเพิ่มความสะดวกและสิทธิประโยชน์ต่างๆ
ในการรับชำระเงินแทนผู้ใช้บริการแล้ว
ยังเป็นการช่วยเพิ่มโอกาสการขายและรายได้ให้แก่ผู้จัดจำหน่ายสินค้า/บริการได้อย่างดีอีกช่องทางหนึ่งเช่นกัน

บริษัทฯ ได้เปิดให้บริการ “บัตรฟลีทการ์ด (Fleet Card)” โดยร่วมมือกับบริษัท ปตท. จำกัด
(มหาชน) และ บริษัท บางจากปิโตรเลียม จำกัด (มหาชน) มาตั้งแต่ปี 2547
ในการพัฒนาระบบบัตรที่ช่วยบริหารจัดการค่าใช้จ่ายด้านน้ำมันที่มีประสิทธิภาพให้แก่องค์กร
สามารถใช้บัตรแทนเงินสด ซึ่งช่วยเพิ่มความสะดวกคล่องตัวทางธุรกิจ ใช้ได้กับสถานีน้ำมันปตท.
และ บางจาก ซึ่งมีอยู่กว่า 1,700 สถานีทั่วประเทศ
อีกทั้งช่วยลดขั้นตอนความยุ่งยากในการเบิกจ่ายและด้านการจัดทำบัญชี
สามารถกำหนดควบคุมค่าใช้จ่ายด้านน้ำมันและพลังงานทดแทนให้ตรงกับลักษณะงานและนโยบายทางธุรกิจขององค์กรและหน่วยงานราชการต่างๆได้อย่างเป็นระบบ
เพราะนอกจากจะมีรายงานสรุปยอดและรายการใช้จ่ายของรถยนต์แต่ละคันแล้ว
ยังช่วยให้องค์กรสะดวกง่ายต่อการตรวจสอบและจัดการงานด้านบัญชีตลอดจนการบริหารค่าใช้จ่ายด้านน้ำมันและพลังงานทดแทนได้อย่างรวดเร็วมีประสิทธิภาพอีกด้วย

ทั้งนี้ บริษัทฯ
จะได้รับรายได้ทางธุรกิจเกี่ยวเนื่องกับการบริการด้านระบบชำระเงินในรูปแบบของค่าธรรมเนียมต่างๆ
ตามลักษณะและรูปแบบการใช้งานของบัตรได้แก่ รายได้จากค่าธรรมเนียมรายปี ค่าดอกเบี้ย
ค่าธรรมเนียมการใช้วงเงิน และค่าธรรมเนียมส่วนลดจากร้านค้า (Merchant Discount Fee)
เป็นต้น

ธุรกิจการบริการธุรกิจบัตร (Card Services Business)

ณ วันที่ 31 ธันวาคม 2551 บริษัทไม่มีธุรกิจการบริการธุรกิจบัตร ที่ทาง
ธนาคารกรุงไทยเคยว่าจ้างบริษัทในอดีต โดย (1) การรับจ้างบริหารบัตรเดบิต VISA Electron
ให้กับ ธนาคารกรุงไทย และ (2) ธุรกิจอื่นๆ ที่เกี่ยวข้องกับการให้บริการบัตรเครดิต เช่น บริการ
Call Center โดยบริษัทได้ยกเลิกการให้บริการไปในช่วงกลางปี 2550

3.6 บทบัญญัติของกฏหมายที่เกี่ยวข้องกับการประกอบธุรกิจของบริษัท

ตามที่ กระทรวงการคลังได้ออกประกาศอนุญาตให้ประกอบธุรกิจบัตรเครดิตและสินเชื่อบุคคล
โดยอนุญาตให้ประกอบธุรกิจภายใต้ประกาศคณะปฏิวัติฉบับที่ 58
และมอบอำนาจให้ธนาคารแห่งประเทศไทยเป็นผู้ควบคุมดูแลโดยได้ออกประกาศเกี่ยวกับข้อกำหนดและกฎเกณฑ์ในการประกอบธุรกิจดังกล่าว
รวมทั้ง มีการกำหนดอัตราดอกเบี้ยและค่าธรรมเนียมต่างๆ ที่สามารถเรียกเก็บจากลูกค้า
รวมทั้งคุณสมบัติของผู้ถือบัตรเครดิตและลูกค้าสินเชื่อบุคคล ซึ่ง บริษัท
ได้รับอนุญาตให้อนุญาตประกิบธุรกิจบัตรเครดิต และสินเชื่อส่วนบุคคลภายใต้การกำกับแล้ว
รวมถึงได้ถือปฏิบัติตามกฎระเบียบ ข้อบังคับที่ได้ออกมาบังคับใช้แล้วทุกประการ อีกทั้ง
หากมีการออกกฎระเบียบ ข้อบังคับใหม่ๆ ในอนาคตบริษัทก็จะถือปฎิบัติตามกฎระเบียบ ข้อบังคับนั้นๆ
อย่างเคร่งครัดด้วย

นอกจากบริษัทจะต้องปฎิบัติตามประกาศของธนาคารแห่งประเทศไทยดังกล่าวข้างต้นแล้ว
บริษัทยังต้องปฎิบัติตามกฎหมายอื่นๆ ที่เกี่ยวข้องกับการดำเนินธุรกิจของบริษัท อาทิเช่น
พระราชบัญญัติการประกอบธุรกิจข้อมูลบัตรเครดิต พ.ศ. 2545 พระราชบัญญัติคุ้มครองผู้บริโภค
พ.ศ. 2522 และพระราชบัญญัติว่าด้วยข้อสัญญาที่ไม่เป็นธรรม พ.ศ. 2540 เป็นต้น
ซึ่งบริษัทเชื่อมั่นว่าบริษัทได้ปฎิบัติตามกฎหมายต่างๆ
ที่เกี่ยวข้องกับการดำเนินธุรกิจของบริษัทอย่างถูกต้อง

นอกจากนี้ การประกอบธุรกิจของบริษัทยังอาจถูกควบคุม
กำกับดูแลโดยหน่วยงานราชการหรือหน่วยงานของรัฐ หรือองค์กรต่าง ๆ อีก
ซึ่งหน่วยงานหรือองค์กรต่าง ๆ เหล่านั้นอาจออกกฎเกณฑ์ ข้อกำหนด เงื่อนไข
วิธีการและ/หรือหลักเกณฑ์ต่าง ๆ เพื่อควบคุม กำกับดูแล การดำเนินงานของบริษัทได้
ซึ่งการกระทำดังกล่าวอาจต้องทำให้บริษัทปรับเปลี่ยนวิธีการดำเนินการของบริษัทได้ในอนาคต
อย่างไรก็ตาม บริษัทเชื่อว่าบริษัทสามารถปฏิบัติตามกฎ ข้อกำหนด เงื่อนไข วิธีการหรือหลักการต่าง
ๆ ได้

3.7 ภาวะตลาดและการแข่งขันในธุรกิจสินเชื่อเพื่อผู้บริโภค

3.7.1 ภาวะตลาดของธุรกิจสินเชื่อเพื่อผู้บริโภค

3.7.1.1 ภาพรวมของตลาดสินเชื่อเพื่อผู้บริโภค

ในช่วงปี 2551 ที่ผ่านมา
ประเทศไทยยังคงได้รับผลกระทบจากวิกฤตการณ์ของเศรษฐกิจที่เกิดขึ้นทั่วโลก
ส่งผลให้เกิดการชะลอตัวของการใช้จ่ายของผู้บริโภค และการลงทุนของภาคเอกชน
ทำให้ภาพรวมของธุรกิจสินเชื่อเพื่อผู้บริโภคมีการชะลอตัวลงเล็กน้อย จากผลการสำรวจของ
ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย ณ เดือนสิงหาคม 2551
พบว่าประชากรในประเทศไทยมีหนี้สินเฉลี่ยต่อครัวเรือนอยู่ที่ 135,166 บาท/ครัวเรือน
ซึ่งคาดว่าจะมีแนวโน้มเพิ่มขึ้นจากปี 2550
แต่อย่างไรก็ตามการที่ประชากรในประเทศมีระดับการศึกษาที่สูงขึ้น
และช่องว่างในการสร้างหนี้เพิ่มยังคงมีอยู่
และหากพิจารณาจากอัตราส่วนหนี้สินของผู้บริโภคต่อผลิตภัณฑ์มวลรวมภายในประเทศ (GDP)
อยู่ที่ระดับร้อยละ 25 แสดงให้เห็นว่าภาพรวมของอุตสาหกรรมนี้มีโอกาสที่จะเติบโตได้อย่างต่อเนื่อง

ตารางขนาดหนี้ครัวเรือนของไทยเทียบกับ GDP ปี 2544 – ปี 2550

  ----------------------------- ----------- ----------- ----------- ----------- ----------- -----------
  ปี                             2544        2545        2547        2549        2550        CAGR %
                                                                                            ปี 2544-2550

  ขนาดครัวเรือน⁽¹⁾ (ล้านครัวเรือน)   17.4        17.9        18.9        18.1        18.2        0.7%

  จำนวนหนี้สินเฉลี่ยต่อครัวเรือน⁽¹⁾     72,636      82,485      104,571     116,585     116,681     8.2%
  (บาท)                                                                                     

  ขนาดหนี้สินเฉลี่ยต่อครัวเรือนรวม⁽¹⁾   1,266,038   1,475,055   1,976,957   2,105,659   2,123,334   9.0%
  (ล้านบาท)                                                                                  

  ผลิตภัณฑ์มวลรวมภายในประเทศ (GDP) 5,133,502   5,450,643   6,489,476   7,830,329   8,493,311   8.8%
  (ล้านบาท)                                                                                  

  หนี้ครัวเรือนต่อ GDP (%)           25%         27%         30%         27%         25%         0.2%
  ----------------------------- ----------- ----------- ----------- ----------- ----------- -----------

⁽¹⁾ สำนักงานสถิติแห่งชาติไม่มีการเก็บข้อมูลสำหรับปี 2546 ปี 2548 และปี 2551

ที่มา : รายงานการสำรวจภาวะเศรษฐกิจและสังคมของครัวเรือน ปี 2545 ปี 2547 ปี 2549
และปี 2550 สำนักงานสถิติแห่งชาติ

ธนาคารแห่งประเทศไทย

จากตารางข้อมูลของสำนักงานสถิติแห่งชาติ แสดงให้เห็นว่า
อัตราการเติบโตของผลิตภัณฑ์มวลรวมภายในประเทศ (GDP) และหนี้สินเฉลี่ยต่อครัวเรือนตั้งแต่ปี
2544 – 2550 อยู่ในระดับใกล้เคียงกันที่ร้อยละ 8.8 และ 8.2 ตามลำดับ ทั้งนี้
การที่ผลิตภัณฑ์มวลรวมภายในประเทศ (GDP)
และหนี้สินเฉลี่ยต่อครัวเรือนมีการขยายตัวในระดับที่ใกล้เคียงกันนั้น
แสดงว่าสัดส่วนหนี้สินของคนไทยยังอยู่ในระดับต่ำ เนื่องจากการมีรายได้ที่เพิ่มขึ้นนั้น
สามารถรองรับภาระหนี้ดังกล่าว และไม่ก่อให้เกิดภาระหนี้เกินตัว
แต่เนื่องจากปัญหาการชะลอตัวของเศรษฐกิจอาจจะก่อให้เกิดปัญหาการลดลงของรายได้
การว่างงานของประชากรในประเทศ
อาจมีผลให้สัดส่วนหนี้ครัวเรือนต่อผลิตภัณฑ์มวลรวมภายในประเทศ (GDP) สูงขึ้นได้ในอนาคต

ตาราง สรุปรายได้ ค่าใช้จ่าย และหนี้สินเฉลี่ยต่อครัวเรือนต่อเดือน พ.ศ. 2544 – 2550

  --------- -------------------- ------------ ---------------------- ------------ ------------------- ------------
  ปี         รายได้เฉลี่ยต่อครัวเรือน                ค่าใช้จ่ายเฉลี่ยต่อครัวเรือน                หนี้สินเฉลี่ยต่อครัวเรือน   

            บาท/เดือน             %เปลี่ยนแปลง   บาท/เดือน               %เปลี่ยนแปลง   บาท/เดือน            %เปลี่ยนแปลง

  2544      12,185               0.3          10,025                 1.8          68,279              -0.2

  2545      13,736               12.7         10,889                 8.6          82,485              20.8

  2547⁽¹⁾   14,963               8.9          12,297                 12.9         104,571             26.8

  2549⁽¹⁾   17,787               18.9         14,311                 16.4         116,585             11.5

  2550⁽¹⁾   18,660               4.9          14,500                 1.3          116,681             0.1
  --------- -------------------- ------------ ---------------------- ------------ ------------------- ------------

⁽¹⁾ อัตราการเติบโตของปี 2547 เติบโตจากปี 2545 และอัตราการเติบโตของปี 2549
เติบโตจากปี 2547 ทั้งนี้ไม่มีการเก็บข้อมูลดังกล่าวสำหรับปี 2546 ปี 2548 และปี 2551

ที่มา : สำนักงานสถิติแห่งชาติ

จากตารางแสดงให้เห็นว่ารายได้เฉลี่ยต่อครัวเรือน ค่าใช้จ่ายเฉลี่ยต่อครัวเรือน
และหนี้สินเฉลี่ยต่อครัวเรือนนั้นมีแนวโน้มเพิ่มสูงขึ้น
แต่จะเห็นได้ว่ารายได้เฉลี่ยต่อครัวเรือนมีอัตราการเติบโตที่เพิ่มขึ้นมากกว่าค่าใช้จ่ายเฉลี่ยต่อครัวเรือน
และหนี้สินเฉลี่ยต่อครัวเรือน
ซึ่งชี้ให้เห็นว่าประชากรในประเทศมีอำนาจซื้อเพิ่มมากขึ้นอย่างมีนัยสำคัญ
และจากการเปรียบเทียบหนี้ครัวเรือนของไทยกับประเทศต่าง ๆ ทั่วโลกนั้น ยังถือว่าอยู่ในระดับต่ำ
ดังนั้นหนี้สินครัวเรือนของประชากรไทยในปัจจุบันจึงน่าจะไม่ก่อให้เกิดปัญหาต่อเสถียรภาพของระบบสถาบันการเงินและเศรษฐกิจมหภาค
เนื่องจากหนี้ส่วนใหญ่เป็นหนี้ที่เกิดขึ้นเพียงชั่วคราวเพื่อการบริโภค
ประกอบกับผู้บริโภคมีการศึกษามากขึ้น รวมถึงผู้ประกอบการที่เพิ่มจำนวนขึ้นและมีการแข่งขันที่สูงขึ้น
ส่งผลให้ภาพรวมสินเชื่อเพื่อผู้บริโภคมีโอกาสที่จะเติบโตได้อย่างต่อเนื่อง

ตารางเปรียบเทียบธุรกิจสินเชื่อเพื่อผู้บริโภคกับผลิตภัณฑ์มวลรวมภายในประเทศ

  ----------------------------------------------------------------------------------
                                     2548        2549        2550        2551⁽²⁾
  ---------------------------------- ----------- ----------- ----------- -----------
  ผลิตภัณฑ์มวลรวมภายในประเทศ (GDP)      7,092,893   7,841,297   8,493,311   9,102,785
  (ล้านบาท)                                                               

  ลูกหนี้สินเชื่อเพื่อผู้บริโภค (ล้านบาท) ⁽¹⁾    298,573     355,542     383,790     418,364

  อัตราส่วนลูกหนี้สินเชื่อเพื่อผู้บริโภคต่อ GDP    4.2%        4.5%        4.5%        4.6%
  ----------------------------------------------------------------------------------

⁽¹⁾ จำนวนสินเชื่อเพื่อผู้บริโภค คิดจากลูกหนี้สินเชื่อบัตรเครดิตรวมกับลูกหนี้สินเชื่อส่วนบุคคล

⁽²⁾ ข้อมูล ปี 2551 เป็นข้อมูลประมาณการเบื้องต้น

ที่มา: ธนาคารแห่งประเทศไทย

จากตารางแสดงให้เห็นถึงภาพรวมของสัดส่วนลูกหนี้สินเชื่อเพื่อผู้บริโภคต่อผลิตภัณฑ์มวลรวมภายในประเทศ
(GDP) ซึ่งจะเห็นว่าธุรกิจสินเชื่อเพื่อผู้บริโภคยังมีแนวโน้มที่จะสามารถเติบโตได้อีก
เนื่องจากจำนวนสินเชื่อเพื่อผู้บริโภคยังมีสัดส่วนที่ต่ำ ซึ่งคิดเป็นร้อยละ 4.6
ของผลิตภัณฑ์มวลรวมภายในประเทศ (GDP) โดยมีสัดส่วนที่ใกล้เคียงกับปี 2550
เป็นผลมาจากภาวะเศรษฐกิจที่มีการชะลอตัวลง
จากผลกระทบของวิกฤตการณ์ทางเศรษฐกิจที่เกิดขึ้นทั่วโลก ซึ่งได้ส่งผลกระทบต่อประเทศไทยด้วย
ประกอบกับความไม่แน่นอนของสถานการณ์ทางการเมืองภายในประเทศ
ส่งผลให้ความเชื่อมั่นของผู้บริโภคในการใช้จ่ายเงินลดลง
รวมไปถึงความไม่มั่นใจในการปล่อยสินเชื่อของผู้ประกอบการแต่ละรายซึ่งอาจจะทำให้ก่อปัญหาหนี้เสียตามมา
ทำให้อัตราการขยายตัวของสินเชื่อผู้บริโภคชะลอตัวลง

3.7.1.2 การใช้จ่ายส่วนบุคคลและการใช้จ่ายผ่านบัตรเครดิต

จากตารางด้านล่าง แสดงยอดการใช้จ่ายส่วนบุคคลซึ่งเพิ่มขึ้นจาก 3.71 ล้านล้านบาท ในปี 2547
เป็น 4.99 ล้านล้านบาท ในปี 2551 โดยมีอัตราการเติบโตเฉลี่ย (CAGR) ตั้งแต่ปี 2547 ถึงปี
2551 เท่ากับร้อยละ 7.7 ยอดการใช้จ่ายผ่านบัตรเครดิตมีอัตราการเติบโตที่เพิ่มขึ้นจาก 266,042
ล้านบาทในปี 2547 เพิ่มเป็น 540,004 ล้านบาท ในปี 2551 คิดเป็นอัตราการเติบโตเฉลี่ย
(CAGR) ตั้งแต่ปี 2547 ถึงปี 2551 เท่ากับร้อยละ 19.4
และหากพิจารณาอัตราการเติบโตจากปีที่ผ่านมาจะเห็นว่าในปี 2551 มีอัตราการเติบโตที่ชะลอตัวลง
ในส่วนของการใช้จ่ายผ่านบัตรเครดิตและการเบิกเงินสดล่วงหน้า
ซึ่งเป็นผลมาจากความไม่แน่นอนของเศรษฐกิจ และการเปลี่ยนแปลงทางการเมือง
ส่งผลให้ความเชื่อมั่นในการใช้จ่ายของผู้บริโภคลดลง

ในส่วนของอัตราส่วนการใช้จ่ายผ่านบัตรเครดิตต่อการใช้จ่ายส่วนบุคคลจะเห็นว่า
ผู้บริโภคมีการใช้จ่ายผ่านบัตรเครดิตเป็นสัดส่วนที่เพิ่มขึ้นจากปี 2547 เท่ากับร้อยละ 7.2
เพิ่มเป็นร้อยละ 10.8 ในปี 2551 โดยคนไทยมีการใช้จ่ายผ่านบัตรเครดิตสูงขึ้น
เนื่องมาจากความสะดวกในการใช้บัตรเครคิตที่เพิ่มมากขึ้น
และความปลอดภัยของผู้บริโภคที่ไม่ต้องถือเงินสด รวมทั้งการนำเสนอสิทธิพิเศษต่าง ๆ
ของผู้ประกอบการเพื่อดึงดูดให้มีการใช้จ่ายผ่านบัตร
มีการออกบัตรเครดิตที่มีความเฉพาะเจาะจงและมีรูปแบบที่หลากหลายมากขึ้น

เมื่อพิจารณาทางด้านอัตราส่วนการใช้จ่ายส่วนบุคคลต่อ GDP จากที่ระดับประมาณร้อยละ 56
ถึงร้อยละ 57 ที่ค่อนข้างคงที่ในปี 2547 ถึงปี 2549 ปรากฏว่า ณ สิ้นปี 2550 ลดลงมาอยู่ที่ร้อยละ
54 ก่อนจะปรับตัวเพิ่มขึ้นมาอยู่ที่ร้อยละ 55 ในปี 2551
ซึ่งแสดงให้เห็นว่าผู้บริโภคชะลอสัดส่วนการใช้จ่ายจากภาวะเศรษฐกิจที่ชะลอตัวลง
อันเป็นผลมาจากความเชื่อมั่นของผู้บริโภคชะลอตัวลง
แต่หากพิจารณาอัตราส่วนการใช้จ่ายผ่านบัตรเครดิตต่อ GDP
จะเห็นว่ายังคงมีการเติบโตอย่างต่อเนื่อง
ซึ่งแสดงถึงอุตสาหกรรมบัตรเครดิตน่าจะยังมีแนวโน้มที่จะเติบโตได้อีก
เนื่องจากพฤติกรรมการใช้จ่ายของผู้บริโภคผ่านบัตรเครดิตยังมีสัดส่วนที่ต่ำ
ถึงแม้อัตราส่วนดังกล่าวจะเพิ่มขึ้นจากร้อยละ 4.1 ในปี 2547 เป็นร้อยละ 5.9 ในปี 2551
และอัตราส่วนการเบิกเงินสดล่วงหน้าต่อ GDP เพิ่มจากร้อยละ 0.7 ในปี 2547 เป็นร้อยละ 1.1
ในปี 2551 ก็ตาม

ตารางสรุปตัวเลขการใช้จ่ายส่วนบุคคล การใช้จ่ายผ่านบัตรเครดิต การเบิกเงินสดล่วงหน้า
เทียบกับผลิตภัณฑ์มวลรวมภายในประเทศไทย

  ------------------------------------------------------------------------------------------------------------
                                                2547        2548        2549        2550        2551
  --------------------------------------------- ----------- ----------- ----------- ----------- --------------
  การใช้จ่ายส่วนบุคคล (ล้านบาท) ⁽¹⁾                  3,711,286   4,060,414   4,376,585   4,561,528   4,992,474

  อัตราการเติบโต (%ต่อปี)                           9.6%        9.4%        7.8%        4.2%        9.4%

  การใช้จ่ายผ่านบัตรเครดิต (ล้านบาท) ⁽²⁾              266,042     340,463     410,961     474,480     540,004

  อัตราการเติบโต (%ต่อปี)                           23.2%       28.0%       20.7%       15.5%       13.8%

  การเบิกเงินสดล่วงหน้า (ล้านบาท) ⁽³⁾                48,228      63,826      82,428      97,076      100,400

  อัตราการเติบโต (%ต่อปี)                           42.2%       32.3%       29.1%       17.8%       3.4%

  ผลิตภัณฑ์มวลรวมภายในประเทศ (GDP) (ล้านบาท) ⁽¹⁾    6,489,476   7,092,893   7,841,297   8,493,311   9,102,785⁽⁴⁾

  อัตราส่วนการใช้จ่ายผ่านบัตรเครดิตต่อการใช้จ่ายส่วนบุคคล   7.2%        8.4%        9.4%        10.4%       10.8%

  อัตราส่วนการใช้จ่ายส่วนบุคคลต่อ GDP                  57.2%       57.2%       55.8%       53.7%       54.8%

  อัตราส่วนการใช้จ่ายผ่านบัตรเครดิตต่อ GDP              4.1%        4.8%        5.2%        5.6%        5.9%

  อัตราส่วนการเบิกเงินสดล่วงหน้าต่อ GDP⁽²⁾             0.7%        0.9%        1.1%        1.1%        1.1%
  ------------------------------------------------------------------------------------------------------------

⁽¹⁾ มีการปรับข้อมูลย้อนหลังจากธนาคารแห่งประเทศไทย ณ สิ้นปี 2551

⁽²⁾ ข้อมูลการใช้จ่ายผ่านบัตรเครดิตจะนับรวมเฉพาะการใช้จ่ายผ่านบัตรของตัวแทนออกบัตร
(Affinity Card) ของ ธนาคารพาณิชย์ สาขาธนาคารพาณิชย์ต่างประเทศในประเทศไทย

และบริษัทประกอบธุรกิจบัตรเครดิตที่มิใช่สถาบันการเงิน และไม่รวมการเบิกเงินสดล่วงหน้า

⁽³⁾
ข้อมูลการเบิกเงินสดล่วงหน้าจะนับรวมเฉพาะการเบิกเงินสดล่วงหน้าผ่านบัตรของตัวแทนออกบัตร
(Affinity Card) ของ ธนาคารพาณิชย์ สาขาธนาคารพาณิชย์ต่างประเทศใน

ประเทศไทย และบริษัทประกอบธุรกิจบัตรเครดิตที่มิใช่สถาบันการเงิน
ซึ่งธนาคารแห่งประเทศไทยเริ่มเก็บข้อมูลตั้งแต่ต้นปี 2546

⁽⁴⁾ ข้อมูล ปี 2551 เป็นข้อมูลประมาณการเบื้องต้น

ที่มา: ธนาคารแห่งประเทศไทย

3.7.1.3 ลูกหนี้สินเชื่อบุคคล

ตารางสรุปตัวเลขสินเชื่อบุคคล เทียบกับผลิตภัณฑ์มวลรวมภายในประเทศไทย

  -----------------------------------------------------------------------------------
                                      2548        2549        2550        2551
  ----------------------------------- ----------- ----------- ----------- -----------
  ผลิตภัณฑ์มวลรวมภายในประเทศ (GDP)       7,092,893   7,841,297   8,493,311   9,102,785
  (ล้านบาท)                                                                

  ลูกหนี้สินเชื่อบุคคล⁽¹⁾ (ล้านบาท)           154,362     184,537     204,514     229,137

  อัตราการเติบโต (%ต่อปี)                 -           20%         11%         12%

  อัตราส่วนลูกหนี้สินเชื่อบุคคลต่อ GDP          2.2%        2.4%        2.4%        2.5%
  -----------------------------------------------------------------------------------

⁽¹⁾ ธนาคารแห่งประเทศไทยเริ่มเก็บข้อมูลสินเชื่อบุคคลตั้งแต่ต้น ปี 2548

ที่มา: ธนาคารแห่งประเทศไทย

ลูกหนี้สินเชื่อบุคคลของอุตสาหกรรมมีอัตราเติบโตเพิ่มขึ้น จาก 204,514 ล้านบาท ณ สิ้นปี 2550
เป็น 229,137 ล้านบาท ณ สิ้นปี 2551 โดยมีอัตราการเติบโตอยู่ที่ร้อยละ 12
ซึ่งใกล้เคียงกับอัตราการเติบโตในปี 2550 ที่ผ่านมา
โดยมีสาเหตุมาจากการเข้มงวดในการควบคุมคุณภาพของพอร์ตลูกหนี้สินเชื่อบุคคลของผู้ประกอบการที่เพิ่มมากขึ้น
ประกอบกับความไม่มั่นใจในการปล่อยสินเชื่อของผู้ประกอบการ
ในสภาวะเศรษฐกิจที่มีความไม่แน่นอนอีกด้วย
โดยหากพิจารณาอัตราส่วนของลูกหนี้สินเชื่อบุคคลต่อผลิตภัณฑ์มวลรวมภายในประเทศ (GDP) ในปี
2551 ที่อยู่ที่ร้อยละ 2.5 ซึ่งใกล้เคียงกับอัตราส่วนในปี 2550 ที่ร้อยละ 2.4 นั้น
ชี้ให้เห็นว่าธุรกิจสินเชื่อเพื่อผู้บริโภคในรูปแบบต่าง ๆ นั้นมีโอกาสที่จะเติบโตได้อีก

จากตัวเลขผู้มีงานทำในตารางข้างล่าง จะเห็นว่าจำนวนผู้มีงานทำมีแนวโน้มเพิ่มขึ้นอย่างต่อเนื่อง
โดยในปี 2551 นั้น มีจำนวนผู้มีงานทำทั้งสิ้น 38.0 ล้านคน เพิ่มขึ้นจากปี 2550 ที่มีจำนวน 37.8
ล้านคน สำหรับอัตราการมีงานทำของผู้อยู่ในกำลังแรงงานทั้งหมด
มีแนวโน้มที่เพิ่มขึ้นอย่างต่อเนื่องซึ่งจัดเป็นฐานตลาดลูกค้าของสินเชื่อเพื่อผู้บริโภคของบริษัทที่ยังคงมีศักยภาพในการเติบโตต่อไปในอนาคต
และเป็นปัจจัยเสริมที่สำคัญอีกตัวหนึ่งที่แสดงให้เห็นถึงความเป็นไปได้ของการขยายตัวของธุรกิจสินเชื่อเพื่อผู้บริโภค
อย่างไรก็ตาม ณ สิ้นปี 2551 นั้น อัตราการมีงานทำอยู่ที่ร้อยละ 98.6 ซึ่งลดลงจากในปี 2550
เล็กน้อย ทั้งนี้อาจจะเกิดจากผลกระทบจากวิกฤตการณ์ทางเศรษฐกิจที่เกิดขึ้นในช่วงที่ผ่านมา

ตารางแสดงจำนวนประชากรผู้มีงานทำ

  -------------------- ---------- ---------- ---------- ---------- ----------
  ตัวเลขผู้มีงานทำ         2547       2548       2549       2550       2551

  จำนวนผู้มีงานทำ (ล้านคน) 36.0       36.6       36.6       37.8       38.0

  อัตราการมีงานทำ (%)    98.4       98.5       98.9       99.0       98.6
  -------------------- ---------- ---------- ---------- ---------- ----------

ที่มา : การสำรวจภาวะการทำงานของประชากร (ทั่วราชอาณาจักร) ปี 2547 ถึง ปี 2551
สำนักงานสถิติแห่งชาติ

3.7.1.4 ส่วนแบ่งตลาดตามกลุ่มรายได้ของอุตสาหกรรม

จากประกาศของกระทรวงการคลังและประกาศของธนาคารแห่งประเทศไทย
ได้กำหนดเกณฑ์ในการอนุมัติบัตรเครดิตของผู้ออกบัตรทุกราย
โดยกำหนดให้ผู้ถือบัตรต้องมีรายได้ขั้นต่ำ 15,000 บาทต่อเดือน และมีอายุมากกว่า 20 ปี
จึงทำให้กลุ่มลูกค้าเป้าหมายของธุรกิจบัตรเครดิตในปัจจุบันอยู่ในกลุ่มที่มีรายได้ระดับปานกลางขึ้นไปเท่านั้น
ทั้งนี้ ผลกระทบจากกฎเกณฑ์ดังกล่าวมีผลให้การเติบโตของธุรกิจนี้ชะลอตัวลงบ้างในระยะสั้น
พร้อมทั้งเป็นการผลักดันให้ผู้ประกอบการกระจายความเสี่ยงไปยังกลุ่มที่มีรายได้สูงขึ้น
และสร้างโอกาสด้วยการเจาะกลุ่มลูกค้าดังกล่าวในต่างจังหวัดเพิ่มขึ้น นอกจากนี้
ยังเป็นผลดีในแง่การบริหารความเสี่ยงที่ผู้ประกอบการต้องควบคุมมากขึ้นเพื่อไม่ให้เกิดการกระจุกตัวของความเสี่ยงที่กลุ่มรายได้น้อยและมีความเสี่ยงสูงเพียงอย่างเดียว

[]

ที่มา : สำนักงานสถิติแห่งชาติ

ตารางแสดงจำนวนประชากรผู้มีรายได้

  --------------------- --------- --------- --------- --------- ----------
  ตัวเลขผู้มีรายได้          2547      2548      2549      2550      2551

  จำนวนผู้มีรายได้ประจำ     15.9      15.9      15.9      16.2      16.1
  (ล้านคน)                                                       

  อัตราการเติบโต (%)      7.14      0.20      -0.31     2.50      -0.61
  --------------------- --------- --------- --------- --------- ----------

ที่มา : การสำรวจภาวะการทำงานของประชากร (ทั่วราชอาณาจักร) ปี 2547 ถึง 2551
สำนักงานสถิติแห่งชาติ

จากจำนวน ประชากรผู้มีงานทำปี 2551 ที่เท่ากับ 38.0 ล้านคน
ในจำนวนนี้เป็นผู้ที่มีรายได้ประจำทั้งสิ้น 16.1 ล้านคน คิดเป็นร้อยละ 42.4
โดยในจำนวนของประชากรผู้ที่มีงานทำและมีรายได้ประจำนั้น เป็นผู้ที่มีรายได้น้อยกว่า 15,000
บาท จำนวน 14.1 ล้านคน หรือคิดเป็นร้อยละ 88
ของประชากรผู้มีรายได้ประจำทั้งหมดในประเทศไทย ซึ่งคาดว่าจำนวนของกลุ่มผู้มีรายได้น้อยกว่า
15,000 บาทนี้ เป็นฐานลูกค้าของธุรกิจสินเชื่อบุคคล ซึ่งเป็นฐานลูกค้าที่มีขนาดใหญ่
ส่วนประชากรกลุ่มผู้มีงานทำและมีรายได้ตั้งแต่ 15,000 บาท ถึงสูงกว่า 30,000 บาท
เป็นฐานลูกค้าของธุรกิจบัตรเครดิต โดยมีอัตราการเติบโตเฉลี่ย (CAGR) อยู่ที่ร้อยละ 8 จากปี
2547 ถึง ปี 2551 ซึ่งโอกาสในการเติบโตของทั้ง 2
ธุรกิจนั้นขึ้นอยู่กับความเชื่อมั่นในสภาวะเศรษฐกิจของผู้บริโภคด้วย

ทั้งนี้ จำนวนผู้มีรายได้ประจำเป็นผลจากการสำรวจของสำนักงานสถิติแห่งชาติ
ซึ่งเป็นข้อมูลจากโครงการสำรวจภาวะการทำงานของประชากร
โดยข้อมูลนับเฉพาะจำนวนผู้รับจ้างทำงานในระบบที่ได้รับรายได้เป็นเงินเดือนทั้งที่เป็นเอกชนและหน่วยงานราชการเท่านั้น
ไม่นับรวมผู้ประกอบการที่เป็นเจ้าของกิจการตนเอง เช่น ผู้ประกอบกิจการขนาดกลาง
และขนาดย่อม (SME) และผู้ประกอบการที่มีขนาดเล็ก
มีผลทำให้ข้อมูลมีตัวเลขต่ำกว่าตัวเลขที่น่าจะเป็น

3.7.1.5 ธุรกิจบัตรเครดิตของบริษัทเทียบกับอุตสาหกรรม

ตารางแสดงตัวเลขธุรกิจบัตรเครดิตของบริษัทเทียบกับอุตสาหกรรม

  -------------------------------------- --------- --------- --------- --------- ---------
                                         2547      2548      2549      2550      2551

  การใช้จ่ายผ่านบัตรเครดิตในอุตสาหกรรม⁽¹⁾⁽²⁾   266,042   340,643   410,961   474,480   540,004
  (ล้านบาท)                                                                       

  การใช้จ่ายผ่านบัตรเครดิตของ KTC⁽¹⁾⁽²⁾       33,046    41,790    54,374    61,839    74,107
  (ล้านบาท)                                                                       

  การใช้จ่ายผ่านบัตรเครดิตของ KTC             12.4%     12.3%     13.2%     13.0%     13.7%
  เทียบกับอุตสาหกรรม (%)                                                            

  ลูกหนี้บัตรเครดิตในอุตสาหกรรม⁽¹⁾ (ล้านบาท)    102,390   133,175   161,546   171,705   183,080

  ลูกหนี้บัตรเครดิตรวมของ KTC (ล้านบาท)        15,514    19,778    27,313    30,492    35,970

  ลูกหนี้บัตรเครดิตรวมของ KTC เทียบกับอุตสาหกรรม 15.2%     14.9%     16.9%     17.8%     19.7%
  (%)                                                                            

  จำนวนบัตรเครดิตในอุตสาหกรรม (ล้านบัญชี) ⁽¹⁾  6.61      8.28      9.51      10.75     11.83

  จำนวนบัตรเครดิตของ KTC (ล้านบัญชี)          0.97      1.14      1.34      1.53      1.72

  จำนวนบัตรเครดิตของ KTC เทียบกับอุตสาหกรรม   14.6%     13.7%     14.1%     14.3%     14.5%
  (%)                                                                            

  การเบิกเงินสดล่วงหน้าในอุตสาหกรรม (ล้านบาท)  48,228    63,826    82,428    97,076    100,400

  การเบิกเงินสดล่วงหน้าของ KTC (ล้านบาท)      7,698     9,839     15,669    18,524    20,429

  การเบิกเงินสดล่วงหน้าของ KTC               16.0%     15.4%     19.0%     19.1%     20.4%
  เทียบกับอุตสาหกรรม (%)                                                            

  ลูกหนี้บัตรเครดิตผิดนัดชำระหนี้เกิน 3            -         3,017     4,087     5,501     4,961
  เดือนขึ้นไปในอุตสาหกรรม ⁽³⁾ (ล้านบาท)                                               

  ลูกหนี้บัตรเครดิตผิดนัดชำระหนี้เกิน 3            -         429       615       723       726
  เดือนขึ้นไปของ KTC (ล้านบาท)                                                       

  ลูกหนี้บัตรเครดิตผิดนัดชำระเกิน 3 เดือนขึ้นไปของ  -         14.2%     15.1%     13.1%     14.6%
  KTC เทียบกับอุตสาหกรรม (%)                                                        
  -------------------------------------- --------- --------- --------- --------- ---------

⁽¹⁾ เฉพาะบัตรเครดิตที่ออกโดยตัวแทนออกบัตร (Affinity Card) ของ ธนาคารพาณิชย์
สาขาธนาคารพาณิชย์ต่างประเทศในประเทศไทย และบริษัทประกอบธุรกิจบัตรเครดิตที่มิใช่

สถาบันการเงิน

⁽²⁾ การใช้จ่ายผ่านบัตรเครดิต ไม่รวมการเบิกเงินสดล่วงหน้า

⁽³⁾ ธนาคารแห่งประเทศไทยเริ่มเก็บข้อมูลลูกหนี้สินเชื่อผิดชำระเกิน 3
เดือนขึ้นไปของอุตสาหกรรมตั้งแต่ 31 มีนาคม ปี 2548

ที่มา: ธนาคารแห่งประเทศไทย

ปัจจุบันบัตรเครดิตถือเป็นเครื่องมือทางการเงินที่อำนวยความสะดวกในการใช้จ่ายในชีวิตประจำวันและเพิ่มมูลค่าให้แก่ผู้บริโภค
ผู้บริโภคในปัจจุบันเห็นความสำคัญของการมีบัตรเครดิต
และเลือกเป็นสมาชิกของผู้ประกอบการที่มอบสิทธิประโยชน์แก่ตนสูงสุด
โดยบริษัทสามารถดำรงสถานภาพความเป็นผู้นำในธุรกิจบัตรเครดิตภายใต้สภาวะการแข่งขันที่รุนแรงขึ้น
ด้วยกลยุทธ์การส่งเสริมการตลาดที่แตกต่างจากคู่แข่งขัน
บริษัทได้นำกลยุทธ์การตลาดแนวใหม่มาใช้ในการเข้าสู่พื้นที่ตลาดที่ยังไม่มีการแข่งขันก่อนผู้ให้บริการรายอื่น
ๆ ได้แก่ การร่วมจัดงานเทรดแฟร์
และการเข้าสู่ตลาดเอ็นเตอร์เทนเมนต์ในการร่วมจัดคอนเสิร์ตหรืองานบันเทิงต่าง ๆ เป็นต้น
ซึ่งตลาดเหล่านี้นับเป็นการสร้างความได้เปรียบของบริษัทในการสร้างรายได้เพิ่มขึ้นจำนวนมาก
ควบคู่ไปกับการจัดการส่งเสริมการขายเพื่อเพิ่มปริมาณการใช้จ่ายผ่านบัตร
ผ่านการจัดแคมเปญการตลาดที่คุ้มค่า ตรงกับความต้องการของสมาชิก
เพื่อให้ผู้บริโภคได้รับสิทธิประโยชน์จากการใช้จ่ายผ่านบัตรเครดิตมากกว่าการใช้จ่ายด้วยเงินสด
โดยให้ความสำคัญในการขยายตลาดทั้งในเขตกรุงเทพมหานครและเขตภูมิภาค
อีกทั้งมีการจัดการบริหารความเสี่ยงมากขึ้น เพื่อช่วยให้มูลค่าของลูกหนี้สูงขึ้นอย่างมีคุณภาพ

ในช่วงปี 2551 ที่ผ่านมา มีหลายปัจจัยที่ส่งผลกระทบต่ออุตสาหกรรม
ทั้งอัตราดอกเบี้ยในตลาดที่มีความผันผวน เศรษฐกิจที่ชะลอตัวลง และการแข่งขันภายในอุตสาหกรรม
ปัจจัยเหล่านี้ส่งผลกระทบต่อทุกบริษัทในอุตสาหกรรม
ภายใต้สถานการณ์เหล่านี้จะเห็นว่าบริษัทสามารถรักษาส่วนแบ่งตลาดเอาไว้ได้
โดยได้รับผลกระทบเพียงเล็กน้อยเท่านั้น โดยบริษัทมีพอร์ตลูกหนี้บัตรเครดิตรวมอยูที่ 35,970
ล้านบาทหรือ คิดเป็นอัตราการเติบโตร้อยละ 18 เมื่อเทียบกับงวดสิ้นปี 2550
ด้านสัดส่วนการใช้จ่ายผ่านบัตรเครดิตของบริษัทเทียบกับอุตสาหกรรม เพิ่มจากร้อยละ 13.0 ในปี
2550 เป็นร้อยละ 13.7 ในปี 2551
ในขณะที่สัดส่วนยอดลูกหนี้บัตรเครดิตรวมของบริษัทเทียบกับลูกหนี้บัตรเครดิตในอุตสาหกรรมเพิ่มขึ้นจากร้อยละ
17.8 ในปี 2550 เป็นร้อยละ 19.7 ณ สิ้นปี 2551 ด้านจำนวนบัตรเครดิต
ซึ่งขยายส่วนแบ่งตลาดจากร้อยละ 14.3 ในปี 2550 เป็นร้อยละ 14.5 ณ สิ้นปี 2551
การเบิกเงินสดล่วงหน้าของบริษัทมีจำนวนเพิ่มขึ้นจาก 18,524 ล้านบาท ในปี 2550 เป็น 20,429
ล้านบาท ในปี 2551 โดยมีส่วนแบ่งตลาดเพิ่มขึ้นจากปีที่ผ่านมาที่ร้อยละ 19.1 เป็นร้อยละ 20.4
นอกจากนี้ สัดส่วนด้านลูกหนี้บัตรเครดิตผิดนัดชำระเกิน 3 เดือนของบริษัทเทียบกับอุตสาหกรรม
เพิ่มจากร้อยละ 13.1 ในปี 2550 เป็นร้อยละ 14.6 ณ สิ้นปี 2551
โดยบริษัทมีจำนวนของลูกหนี้บัตรเครดิตผิดนัดชำระเกิน 3 เดือนอยู่ที่จำนวน 726 ล้านบาท
เพิ่มขึ้นจากปี 2550 ที่จำนวน 723 ล้านบาท หรือคิดเป็นอัตราการเติบโตเพียงร้อยละ 0.3
ซึ่งจะเห็นได้ว่าบริษัทยังคงสามารถรักษาระดับคุณภาพของลูกหนี้บัตรเครดิตได้ใกล้เคียงกับปีที่ผ่านมา
ซึ่งจำนวนลูกหนี้ที่เพิ่มขึ้นอย่างมีคุณภาพจะส่งผลดีต่อผลประกอบการของบริษัทต่อไปในอนาคต

3.7.1.6 ธุรกิจสินเชื่อบุคคลของบริษัทเทียบกับอุตสาหกรรม

ตารางแสดงตัวเลขธุรกิจสินเชื่อบุคคลของบริษัทเทียบกับอุตสาหกรรม

  --------------------------------------- ----------- ----------- ------------ ------------
                                          2548        2549        2550         2551

  จำนวนบัญชีสินเชื่อบุคคลในอุตสาหกรรม⁽¹⁾ (บัญชี)   7,934,936   9,838,315   10,780,973   10,332,182

  จำนวนบัญชีสินเชื่อบุคคลของ KTC (บัญชี)          136,810     365,116     473,088      542,599

  บัญชีสินเชื่อบุคคลของ KTC เทียบกับอุตสาหกรรม (%) 1.7%        3.7%        4.4%         5.3%

  ลูกหนี้สินเชื่อบุคคลในอุตสาหกรรม ⁽²⁾ (ล้านบาท)   154,362     184,537     204,514      229,137

  ลูกหนี้สินเชื่อบุคคลของ KTC (ล้านบาท)           3,954       8,507       11,757       13,066

  ลูกหนี้สินเชื่อบุคคลของ KTC เทียบกับอุตสาหกรรม    2.6%        4.6%        5.7%         5.7%
  (%)                                                                          

  ลูกหนี้สินเชื่อบุคคลผิดนัดชำระหนี้เกิน 3            5,652       7,006       9,230        8,253
  เดือนขึ้นไปในอุตสาหกรรม ⁽³⁾ (ล้านบาท)                                             

  ลูกหนี้สินเชื่อบุคคลผิดนัดชำระหนี้เกิน 3            340         460         743          792
  เดือนขึ้นไปของ KTC (ล้านบาท)                                                     

  ลูกหนี้สินเชื่อบุคคลผิดนัดชำระเกิน 3 เดือนขึ้นไปของ  6.0%        6.6%        8.1%         9.6%
  KTC เทียบกับอุตสาหกรรม (%)                                                      
  --------------------------------------- ----------- ----------- ------------ ------------

⁽¹⁾ จำนวนบัญชี หมายถึง
จำนวนบัญชีผู้บริโภคสินเชื่อบุคคลภายใต้การกำกับเฉพาะที่มียอดสินเชื่อคงค้าง ณ สิ้นเดือนที่รายงาน

⁽²⁾ สินเชื่อบุคคลเฉพาะที่ไม่มีทรัพย์หรือทรัพย์สินเป็นหลักประกัน
โดยให้รวมถึงสินเชื่อที่เกิดจากการให้เช่าซื้อและการให้เช่าแบบลีสซิ่งในสินค้าที่ผู้ประกอบธุรกิจมิได้จำหน่ายเป็นทางการค้าปกติ
ทั้งนี้ ไม่รวม สินเชื่อที่เกิดจากการให้เช่าซื้อและการให้เช่าแบบลีสซิ่งในสินค้าที่เป็นรถยนต์
และรถจักรยานยนต์ สินเชื่อเพื่อการศึกษา สินเชื่อเพื่อการเดินทางไปทำงานในต่างประเทศ
สินเชื่อเพื่อรักษาพยาบาล
และสินเชื่อเพื่อสวัสดิการพนักงานที่หน่วยงานต้นสังกัดได้มีการทำสัญญากับผู้ประกอบธุรกิจสินเชื่อบุคคล

⁽³⁾ สินเชื่อผิดนัดชำระหนี้เกิน 3 เดือนขึ้นไป หมายถึง
ลูกหนี้ที่ค้างชำระต้นเงินหรือดอกเบี้ยเป็นระยะเวลาเกิน 3 เดือนขึ้นไป นับตั้งแต่วันถึงกำหนดชำระ
โดยรายงานเฉพาะเดือนสิ้น

ไตรมาส

ที่มา: ธนาคารแห่งประเทศไทย

บริษัทมีส่วนแบ่งทางการตลาดในธุรกิจสินเชื่อบุคคลเพิ่มขึ้นอย่างต่อเนื่อง
ตามนโยบายการขยายธุรกิจของบริษัท
โดยจะเห็นได้จากจำนวนบัญชีสินเชื่อบุคคลของบริษัทเทียบกับอุตสาหกรรมตั้งแต่ปี 2549 ถึงปี 2551
มีส่วนแบ่งการตลาดเพิ่มจากร้อยละ 3.7 เป็นร้อยละ 4.4 และร้อยละ 5.3 ตามลำดับ
ด้านลูกหนี้สินเชื่อบุคคลของบริษัทเทียบกับอุตสาหกรรมปี 2549 ถึงปี 2551
มีส่วนแบ่งการตลาดเพิ่มจากร้อยละ 4.6 เป็นร้อยละ 5.7 และคงที่ที่ร้อยละ 5.7 ตามลำดับ
ด้านลูกหนี้สินเชื่อบุคคลผิดชำระเกิน 3 เดือนขึ้นไปของบริษัทเทียบกับอุตสาหกรรม ณ สิ้นปี 2551
อยู่ที่ร้อยละ 9.6

3.7.2 การแข่งขันในธุรกิจสินเชื่อเพื่อผู้บริโภค

การแข่งขันและคู่แข่งในธุรกิจสินเชื่อเพื่อผู้บริโภค

ตามข้อมูลการเผยแพร่ของธนาคารแห่งประเทศไทย
โดยผู้ประกอบการธุรกิจสินเชื่อเพื่อผู้บริโภคอาจแบ่งออกได้เป็น 3 ประเภท

(1) ธนาคารพาณิชย์ไทย
ที่อยู่ภายใต้กำกับดูแลของธนาคารแห่งประเทศไทยที่ประกอบธุรกิจที่เกี่ยวข้องกับธุรกิจสินเชื่ออุปโภคบริโภค
มีทั้งหมด 14 ธนาคาร ได้แก่ ธนาคารกรุงเทพ ธนาคารกสิกรไทย ธนาคารกรุงไทย
ธนาคารไทยพาณิชย์ เป็นต้น ซึ่งมุ่งเน้นให้สินเชื่อแก่ผู้บริโภคในรูปแบบที่หลากหลาย

(2) ธนาคารที่เป็นสาขาของธนาคารพาณิชย์ต่างประเทศ มีทั้งหมด 16 สถาบัน
ผู้นำที่โดดเด่นในกลุ่มนี้ได้แก่ ธนาคารซิตี้แบงก์ ธนาคารฮ่องกงและเซี่ยงไฮ้แบงกิ้งคอร์ปอเรชั่น
จำกัด (HSBC) เป็นต้น

(3) สถาบันการเงินที่มิใช่ธนาคารพาณิชย์ (non-bank)
รวมถึงสถาบันการเงินที่จดทะเบียนกับกระทรวงพาณิชย์เพื่อประกอบธุรกิจสินเชื่อเพื่อรายย่อย
รวมทั้งสินเชื่อบัตรเครดิตและสินเชื่อบุคคล แต่ไม่ได้รับอนุญาตในการให้บริการเงินฝาก
มีจำนวนทั้งสิ้น 27 สถาบัน โดย KTC เป็นหนึ่งใน 27 สถาบันดังกล่าว ทั้งนี้ มีเพียง 12
สถาบันเท่านั้นที่ดำเนินธุรกิจบัตรเครดิต
แม้ว่าสถาบันการเงินประเภทนี้จะไม่ได้ถูกกำกับดูแลโดยธนาคารแห่งประเทศไทย
แต่การประกอบธุรกิจบัตรเครดิตและธุรกิจสินเชื่อบุคคลของสถาบันการเงินประเภทนี้จะต้องปฏิบัติตามกฎระเบียบ
ข้อบังคับที่ออกโดยกระทรวงการคลังและธนาคารแห่งประเทศไทย
โดยสถาบันการเงินประเภทนี้มีส่วนช่วยผลักดันให้การกู้เงินของกลุ่มลูกค้าที่มีรายได้ค่อนข้างต่ำซึ่งมีสัดส่วนสูง
เข้ามากู้เงินในระบบมากขึ้น

3.7.2.1 การแข่งขันและคู่แข่งในธุรกิจบัตรเครดิต

ตลาดบัตรเครดิตใน ปี 2551 ที่ผ่านมา มีการชะลอตัวลง
เนื่องจากวิกฤตการณ์ของเศรษฐกิจที่เกิดขึ้นทั่วโลก
ส่งผลให้เกิดความไม่แน่นอนของภาวะเศรษฐกิจโดยรวมภายในประเทศ
รวมทั้งสถานการณ์การเมืองภายในประเทศที่ยังคงไม่แน่นอน
ซึ่งปัจจัยเหล่านี้ส่งผลกระทบต่อความเชื่อมั่นของผู้บริโภค
ทำให้มีการชะลอตัวลงทั้งทางด้านปริมาณการใช้จ่ายผ่านบัตร และยอดลูกหนี้บัตรเครดิต
นอกจากนี้ยังมีสาเหตุมาจากมาตรการที่เข้มงวดมากขึ้นในการออกบัตรใหม่ของผู้ประกอบการทุกกลุ่ม
เพื่อควบคุมคุณภาพของสินเชื่อ
และในขณะเดียวกันผู้ถือบัตรก็มีความระมัดระวังในการใช้จ่ายที่เพิ่มมากขึ้นด้วย ทำให้ในปี 2551
จำนวนบัตรเครดิตทั้งหมดในประเทศไทยมีทั้งสิ้น 13 ล้านบัญชี เพิ่มขึ้นจาก 12 ล้านบัญชีในปี 2550
และ 11 ล้านบัญชีในปี 2549
ซึ่งบัตรเหล่านี้นอกจากจะเป็นบัตรเครดิตที่ออกโดยผู้ประกอบการเองแล้ว
ยังมีทั้งบัตรที่ออกร่วมกับร้านค้าต่าง ๆ และบัตรกดเงินสดที่ถูกใช้สำหรับการเบิกถอนเงินสดเท่านั้น
อย่างไรก็ตามธุรกิจบัตรเครดิตนี้ยังคงเป็นธุรกิจที่สามารถเติบโตต่อไปได้ในอนาคต
เนื่องจากอัตราการเข้าถึงตลาดบัตรเครดิตในประเทศไทย (จำนวนบัตรต่อประชากรทั้งหมด)
มีอัตราอยู่ที่ร้อยละ 19 ในปี 2551
ซึ่งยังคงอยู่ในระดับต่ำเมื่อเทียบกับตลาดบัตรเครดิตในประเทศที่พัฒนาแล้ว ทั้งนี้
ส่วนหนึ่งอาจจะเป็นผลมาจากข้อกำหนดของทางการ เช่น
ผู้ถือบัตรเครดิตจะต้องมีรายได้ต่อเดือนสูงกว่า 15,000 บาท และมีกฎ
ข้อบังคับในการออกบัตรที่เข้มงวดมากขึ้น

ตารางแสดงจำนวนบัญชีของธุรกิจบัตรเครดิต

  --------------------------------------- ----------- ------------ ------------ ------------ ------------
  จำนวนบัญชีของธุรกิจบัตรเครดิต (ล้านบัญชี)        2547        2548         2549         2550         2551

  ธนาคารพาณิชย์ไทย                          3,163,600   3,911,533    4,370,166    4,735,984    5,031,411

  ธนาคารที่เป็นสาขาของธนาคารพาณิชย์ต่างประเทศ   965,434     1,111,970    1,213,404    1,300,923    1,365,483

  สถาบันการเงินที่มิใช่ธนาคารพาณิชย์              4,519,066   4,986,700    5,316,996    5,966,462    6,590,179

  รวมทั้งหมด⁽¹⁾                             8,648,100   10,010,203   10,900,566   12,003,369   12,987,073
  --------------------------------------- ----------- ------------ ------------ ------------ ------------

⁽¹⁾ ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
Cash Card (เช่น AEON), Store Card (เช่น Tesco Lotus), Private Label Card
(บัตรที่ไม่มีตรา VISA หรือ MasterCard)

ที่มา: ธนาคารแห่งประเทศไทย

ณ สิ้นปี 2551 จำนวนบัตรเครดิตมีอัตราเติบโตเพิ่มขึ้นอยู่ที่ร้อยละ 8.2
ลดลงจากอัตราการขยายตัวในปี 2550 ที่มีอัตราการเติบโตที่ร้อยละ 10.1
ทั้งนี้เป็นผลจากวิกฤตการณ์ทางเศรษฐกิจที่เกิดขึ้นทั่วโลก
ซึ่งส่งผลกระทบต่อภาวะเศรษฐกิจภายในประเทศไทยด้วย
ทำให้ความเชื่อมั่นในการใช้จ่ายของผู้บริโภคลดลง
ทำให้ผู้ประกอบการส่วนใหญ่มุ่งเน้นที่จะรักษาคุณภาพของสินเชื่อเพิ่มมากขึ้น อีกทั้งรักษาฐานลูกค้าเดิม
แต่อย่างไรก็ตามผู้ประกอบการในอุตสาหกรรมยังคงมีการทำการตลาดอย่างต่อเนื่อง
เพื่อขยายฐานบัตร และรักษาส่วนแบ่งตลาดเดิม นอกจากนี้ยังมีการนำเสนอกลยุทธ์ทางการตลาดต่าง
ๆ โดยจะเน้นให้มีการใช้จ่ายผ่านบัตรมากขึ้น อาทิเช่น
การเสนอรายการคืนเงินเมื่อมียอดใช้จ่ายผ่านบัตร และการมอบส่วนลดในการซื้อสินค้าต่าง ๆ
การจัดรายการแจกรางวัล หรือการแจกแถมต่าง ๆ
โดยมีเงื่อนไขเรื่องของปริมาณการใช้จ่ายผ่านบัตร เป็นต้น

[]

⁽¹⁾ จำนวนบัญชีจะนับเฉพาะบัตรหลักที่สมัคร แต่ไม่รวม บัตรเสริมที่ใช้สมัครร่วมกับบัตรหลัก
ยอดรวมทั้งหมดของจำนวนบัตร รวมถึง Credit Card, Charge Card

(เช่น AMEX), Cash Card (เช่น AEON), Store Card (เช่น Tesco Lotus), Private
Label Card (บัตรที่ไม่มีตรา VISA หรือ MasterCard)

ที่มา: ธนาคารแห่งประเทศไทย

จากแผนภูมิด้านบนแสดงให้เห็นว่า
สถาบันการเงินที่ประกอบธุรกิจบัตรเครดิตที่ถือว่ามิใช่ธนาคารพาณิชย์มีส่วนแบ่งการตลาดสูงเป็นอันดับหนึ่ง
คิดเป็นร้อยละ 51 ณ สิ้นปี 2551 โดยมีจำนวน 6.6 ล้านบัญชี
รองลงมาคือธนาคารพาณิชย์ไทยมีจำนวน 5.0 ล้านบัญชี คิดเป็นร้อยละ 39
และสุดท้ายคือธนาคารที่เป็นสาขาของธนาคารพาณิชย์ต่างประเทศ มีจำนวน 1.4 ล้านบัญชี
คิดเป็นร้อยละ 10 ส่วนอัตราการเติบโตในปี 2551 ธนาคารพาณิชย์ไทย
ธนาคารที่เป็นสาขาของธนาคารพาณิชย์ต่างประเทศ
และสถาบันการเงินที่ประกอบธุรกิจบัตรเครดิตที่ถือว่ามิใช่ธนาคารพาณิชย์ มีอัตราการเติบโตอยู่ที่
ร้อยละ 6 ร้อยละ 5 และร้อยละ 10 ตามลำดับ

ปัจจุบันนั้นการใช้บัตรเครดิตยังคงมีการเติบโตอย่างต่อเนื่อง
โดยจะเห็นได้จากอัตราการใช้จ่ายผ่านบัตรต่อรายจ่ายเพื่อการอุปโภคบริโภคภาคเอกชนที่มีอัตราสูงขึ้น
อันเป็นผลมาจากปัจจัยส่งเสริมหลายประการ เช่น
ความเชื่อมั่นของลูกค้าที่มีมากขึ้นเนื่องจากระบบความปลอดภัยที่ทันสมัย เช่น บัตรที่ติดชิพ รวมทั้ง
การนำเสนอสิทธิพิเศษต่าง ๆ ของผู้ประกอบการเพื่อดึงดูดให้มีการใช้จ่ายผ่านบัตรเครดิต เช่น
การให้ส่วนลดหรือให้สิทธิพิเศษ เป็นต้น ทั้งนี้ในปี 2551
มีการออกบัตรเครดิตที่มีความเฉพาะเจาะจง และมีรูปแบบที่หลากหลายมากขึ้น
เพื่อตอบสนองความต้องการของผู้บริโภคได้ทุกกลุ่ม

ตารางแสดงยอดสินเชื่อคงค้างธุรกิจบัตรเครดิต

  --------------------------------------- --------- --------- --------- --------- ---------
  ยอดสินเชื่อคงค้าง (ล้านบาท)                  2547      2548      2549      2550      2551

  ธนาคารพาณิชย์ไทย                          44,413    49,105    56,280    59,806    67,585

  ธนาคารที่เป็นสาขาของธนาคารพาณิชย์ต่างประเทศ   23,423    28,962    34,896    36,378    34,955

  สถาบันการเงินที่มิใช่ธนาคารพาณิชย์              50,619    66,099    79,829    83,092    86,687

  รวมทั้งหมด⁽¹⁾                             118,456   144,211   171,005   179,276   189,227
  --------------------------------------- --------- --------- --------- --------- ---------

⁽¹⁾ ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
Cash Card (เช่น AEON), Store Card (เช่น Tesco Lotus), Private Label Card
(บัตรที่ไม่มีตรา VISA หรือ MasterCard)

ที่มา: ธนาคารแห่งประเทศไทย

ณ สิ้นปี 2551 ภาพรวมของยอดสินเชื่อคงค้างขยายตัวเพิ่มขึ้น โดยปี 2549 เติบโตที่ร้อยละ 19 ปี
2550 เติบโตร้อยละ 5 และปี 2551 เติบโตเพิ่มขึ้นที่ร้อยละ 6
ทั้งนี้หากพิจารณายอดลูกหนี้บัตรเครดิตของอุตสาหกรรมเพิ่มจากจำนวน 118,456 ล้านบาท
ในปลายปี 2547 เป็น 189,227 ล้านบาท ในปลายปี 2551 คิดเป็นอัตราเติบโตเฉลี่ย (CAGR)
อยู่ที่ร้อยละ 12

[]

  ⁽¹⁾ จำนวนบัญชีจะนับเฉพาะบัตรหลักที่สมัคร แต่ไม่รวม บัตรเสริมที่ใช้สมัครร่วมกับบัตรหลัก
  ยอดรวมทั้งหมดของจำนวนบัตร รวมถึง Credit Card, Charge Card

  (เช่น AMEX), Cash Card (เช่น AEON), Store Card (เช่น Tesco Lotus),
  Private Label Card (บัตรที่ไม่มีตรา VISA หรือ MasterCard)

ที่มา: ธนาคารแห่งประเทศไทย

ในปัจจุบันมูลค่าการใช้จ่ายผ่านบัตรเครดิตมีการเติบโตอย่างต่อเนื่อง
ผู้บริโภคบางกลุ่มเริ่มหันมาใช้จ่ายผ่านบัตรเครดิตแทนเงินสดมากขึ้น เนื่องจากที่ผ่านมา
ผู้ประกอบการได้ดำเนินกิจกรรมทางการตลาดเพื่อกระตุ้นการใช้จ่ายผ่านบัตรเครดิต
โดยเพิ่มสิทธิประโยชน์ในการใช้บัตรเครดิต และเน้นการทำธุรกรรมผ่านบัตรเครดิตให้มากขึ้น
อีกทั้งตลาดบัตรเครดิตมีการแข่งขันค่อนข้างสูง
ผู้ประกอบการส่วนใหญ่พยายามเพิ่มส่วนแบ่งตลาดของตนเองโดยการออกบัตรเครดิตที่มีลักษณะแตกต่างกัน
รวมทั้งมีข้อเสนอทางการเงินที่แตกต่างกันด้วย ทั้งนี้ธนาคารพาณิชย์ไทย
ธนาคารที่เป็นสาขาของธนาคารพาณิชย์ต่างประเทศ
และสถาบันการเงินที่ประกอบธุรกิจที่มิใช่ธนาคารพาณิชย์มีส่วนแบ่งร้อยละ 36 ร้อยละ 18
และร้อยละ 46 ของลูกหนี้บัตรเครดิตจำนวน 189,227 ล้านบาท ณ สิ้นปี 2551

ตารางแสดงปริมาณการใช้จ่ายของธุรกิจบัตรเครดิต

  --------------------------------------- --------- --------- --------- --------- ---------
  ปริมาณการใช้จ่าย (ล้านบาท) ⁽²⁾              2547      2548      2549      2550      2551

  ธนาคารพาณิชย์ไทย                          134,296   152,207   176,722   203,430   237,099

  ธนาคารที่เป็นสาขาของธนาคารพาณิชย์ต่างประเทศ   58,457    70,122    82,962    99,120    109,144

  สถาบันการเงินที่มิใช่ธนาคารพาณิชย์              137,877   167,104   193,075   212,814   238,592

  รวมทั้งหมด⁽¹⁾                             330,630   389,434   452,758   515,363   584,836
  --------------------------------------- --------- --------- --------- --------- ---------

⁽¹⁾ ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
Cash Card (เช่น AEON), Store Card (เช่น Tesco Lotus), Private Label Card
(บัตรที่ไม่มีตรา VISA หรือ MasterCard)

⁽²⁾ ปริมาณการใช้จ่ายผ่านบัตรไม่รวมการเบิกถอนเงินสดล่วงหน้า

ที่มา: ธนาคารแห่งประเทศไทย

ปริมาณการใช้จ่ายรวมของอุตสาหกรรมเพิ่มขึ้น จากปี 2550 ที่ 515,363 ล้านบาท เป็น 584,836
ล้านบาท ในปี 2551
จากตารางแสดงให้เห็นว่าสถาบันการเงินที่ประกอบธุรกิจบัตรเครดิตที่มิใช่ธนาคารพาณิชย์
มีปริมาณการใช้จ่ายที่ใกล้เคียงกับธนาคารพาณิชย์ไทย
และมีปริมาณการใช้จ่ายมากกว่าธนาคารที่เป็นสาขาของธนาคารพาณิชย์ต่างประเทศ
โดยมีส่วนแบ่งตลาดสูงสุดใน 3 กลุ่ม ที่ร้อยละ 41 รองลงมาคือ
ธนาคารพาณิชย์ไทยมีสัดส่วนอยู่ที่ร้อยละ 40
ส่วนธนาคารที่เป็นสาขาของธนาคารต่างประเทศอยู่ที่ร้อยละ 19

ตารางแสดงปริมาณการเบิกเงินสดล่วงหน้าของธุรกิจบัตรเครดิต

  --------------------------------------- -------- -------- -------- -------- ---------
  การเบิกเงินสดล่วงหน้า (ล้านบาท)              2547     2548     2549     2550     2551

  ธนาคารพาณิชย์ไทย                          23,624   26,488   31,891   40,866   43,068

  ธนาคารที่เป็นสาขาของธนาคารพาณิชย์ต่างประเทศ   5,588    6,552    9,813    12,670   12,515

  สถาบันการเงินที่มิใช่ธนาคารพาณิชย์              29,677   37,604   45,006   45,831   46,419

  รวมทั้งหมด⁽¹⁾                             58,888   70,644   86,711   99,368   102,001
  --------------------------------------- -------- -------- -------- -------- ---------

⁽¹⁾ ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
Cash Card (เช่น AEON), Store Card (เช่น Tesco Lotus), Private Label Card
(บัตรที่ไม่มีตรา VISA หรือ MasterCard)

ที่มา: ธนาคารแห่งประเทศไทย

การเบิกเงินสดล่วงหน้าของอุตสาหกรรมเพิ่มขึ้นจากปี 2550 ที่จำนวน 99,368 ล้านบาท เป็น
102,001 ล้านบาท ณ สิ้นปี 2551 เมื่อเปรียบเทียบด้านอัตราการเติบโตจะเห็นว่าปี 2551
มีการเติบโตที่ลดลงจากปี 2550 โดยอัตราการเติบโตของปี 2550 อยู่ที่ร้อยละ 15
และอัตราการเติบโตในปี 2551 อยู่ที่ร้อยละ 3
โดยบริษัทที่ประกอบธุรกิจบัตรเครดิตที่มิใช่สถาบันการเงินมีส่วนแบ่งตลาดสูงสุดคิดเป็นร้อยละ 46
รองลงมาคือธนาคารพาณิชย์ไทยร้อยละ 42
และธนาคารที่เป็นสาขาของธนาคารพาณิชย์ต่างประเทศร้อยละ 12

สำหรับการแข่งขันในธุรกิจบัตรเครดิตที่เจาะกลุ่มลูกค้าที่มีรายได้ระดับปานกลางขึ้นไป
KTCให้ความสำคัญด้านคุณภาพของการบริการกลยุทธ์ การแข่งขันของ KTC
จึงเน้นในด้านการรักษาฐานผู้ถือบัตรเดิมและเพิ่มฐานผู้ถือบัตรใหม่
โดยการยกเว้นค่าธรรมเนียมแรกเข้าและค่าธรรมเนียมรายปีให้กับผู้สมัคร นอกจากนี้ KTC
ยังสนับสนุนให้มีการใช้จ่ายผ่านบัตรทุกวัน (Everyday usage)
โดยการจัดรายการส่งเสริมการใช้บัตรที่มีเอกลักษณ์เฉพาะตัว เช่น รายการสะสมคะแนน
“Forever Rewards”
ที่ให้ลูกค้าสะสมคะแนนแบบไม่มีวันหมดอายุและสามารถใช้คะแนนแลกซื้อสินค้าประเภทใด ๆ
ตามต้องการได้โดยไม่จำกัดเฉพาะสินค้าที่มีอยู่ในแคตตาล็อก ณ
ร้านค้าที่เข้าร่วมรายการที่มีอยู่มากมาย
และนำเสนอรูปแบบบัตรเครดิตที่เหมาะสมกับการดำเนินชีวิตของกลุ่มลูกค้าแต่ละกลุ่ม

ในปัจจุบันผู้ประกอบการรายอื่น ๆ
เริ่มให้ความสำคัญกับการออกแบบผลิตภัณฑ์ที่มีความน่าสนใจต่อผู้ถือบัตรมากขึ้น เช่น
การเพิ่มจำนวนร้านค้าสมาชิกที่ให้ส่วนลดกับผู้ถือบัตรเครดิตของตน
การเลือกร้านค้าให้เหมาะสมกับกลุ่มผู้ถือบัตร
การให้ผู้ถือบัตรสามารถแลกคะแนนสะสมคืนเป็นเงินสดได้
โครงการเหล่านี้นอกจากจะเป็นการเพิ่มการใช้จ่ายผ่านบัตรเครดิตแล้ว
ยังเป็นการสร้างความจงรักภักดีต่อผลิตภัณฑ์ (Brand Loyalty) ให้ผู้ถือบัตรอีกด้วย
เพื่อให้จำนวนผู้ถือบัตรที่เปลี่ยนไปใช้บัตรอื่นลดลง
เนื่องจากธุรกิจบัตรเครดิตเป็นธุรกิจที่ต้องมีการประหยัดต่อขนาด (Economies of Scale)
ผู้ประกอบการจึงจำเป็นที่จะต้องรักษาส่วนแบ่งตลาดของตนไว้
รวมไปถึงการพยายามเพิ่มส่วนแบ่งตลาดของตนอย่างต่อเนื่อง

ผู้ประกอบการในธุรกิจบัตรเครดิตที่ถือเป็นคู่แข่งขันโดยตรงกับบริษัท จะเป็นทั้ง 3
กลุ่มข้างต้นโดยหมายรวมถึงทั้งผู้ประกอบการธุรกิจบัตรเครดิตที่เป็นกลุ่มธนาคารพาณิชย์ไทย
ผู้ประกอบการที่เป็นสาขาของธนาคารพาณิชย์ต่างประเทศ และ
กลุ่มผู้ให้บริการที่ไม่ใช่ธนาคารพาณิชย์ ซึ่งแต่ละบริษัทมีกลยุทธ์การแข่งขันทางการตลาดที่แตกต่างกัน
โดยต่างหวังใช้ข้อมูลฐานลูกค้าบัตรเครดิตช่วงชิงส่วนแบ่งตลาด และขยายไปสู่ธุรกิจสินเชื่อบุคคล
สินเชื่อเพื่อการซื้อสินค้าในรูปแบบอื่น ๆ ต่อไป

3.7.2.2 การแข่งขันและคู่แข่งในธุรกิจสินเชื่อบุคคล

ภาพรวมธุรกิจสินเชื่อบุคคลที่ไม่มีหลักประกัน มีผู้ให้บริการแบ่งเป็น 3 กลุ่ม
โดยแต่ละกลุ่มจะมีกลุ่มลูกค้าเป้าหมายที่แตกต่างกัน อย่างไรก็ตาม
อาจมีกลุ่มลูกค้าเป้าหมายที่ทับซ้อนกันบ้าง โดยในกลุ่มแรกคือ ธนาคารพาณิชย์ไทย
ซึ่งเน้นการให้บริการแก่ลูกค้าเดิมของตนเอง โดยอาศัยความได้เปรียบในด้านฐานลูกค้า
เครือข่ายสาขาและความคุ้นเคยกับลูกค้า
ทำให้ส่วนแบ่งในตลาดสินเชื่อบุคคลของผู้ประกอบการกลุ่มนี้มีแนวโน้มสูงขึ้น กลุ่มที่สอง คือ
ธนาคารพาณิชย์ต่างประเทศ และสาขาของธนาคารพาณิชย์ต่างประเทศ
ซึ่งเน้นลูกค้ากลุ่มที่มีรายได้ปานกลางถึงระดับสูง
โดยจะใช้วิธีการเสนอสินเชื่อให้กับลูกค้าแบบการขายตรงเป็นหลัก
และการบริการลูกค้าของผู้ประกอบการกลุ่มนี้ยังมีคุณภาพสูงกว่าการให้บริการของธนาคารพาณิชย์ไทย
กลุ่มสุดท้ายในตลาดส่วนนี้คือ ผู้ให้บริการที่เป็นสถาบันการเงินที่มิใช่ธนาคารพาณิชย์ (non-bank)
ซึ่งมุ่งเน้นกลุ่มลูกค้าที่มีรายได้ระดับต่ำถึงปานกลาง
รวมทั้งมีความยืดหยุ่นในการบริหารจัดการและใช้เทคโนโลยีที่ทันสมัย

ธนาคารแห่งประเทศไทยได้ประกาศตัวเลขของธุรกิจสินเชื่อบุคคล
โดยได้จัดทำข้อมูลย้อนหลังไปตั้งแต่ปี 2548 ถึงปี 2551
โดยรวมแล้วสินเชื่อบุคคลยังคงมีการขยายตัวอย่างต่อเนื่อง
ทั้งทางด้านจำนวนบัญชีของธุรกิจสินเชื่อบุคคล และยอดสินเชื่อคงค้าง แต่ในปี 2551
ที่ผ่านมาธุรกิจสินเชื่อบุคคลได้ปรับตัวลดลง ซึ่งเป็นผลมาจากวิกฤตการณ์ทางเศรษฐกิจที่เกิดขึ้น
ประกอบกับความไม่แน่นอนทางการเมืองที่เกิดขึ้นในช่วงที่ผ่านมา
ส่งผลให้ความเชื่อมั่นของผู้บริโภคลดลง

ตารางแสดงจำนวนบัญชีของธุรกิจสินเชื่อบุคคล

  --------------------------------------- ----------- ----------- ------------ ------------
  จำนวนบัญชีของธุรกิจสินเชื่อบุคคล⁽¹⁾ (บัญชี)       2548        2549        2550         2551

  ธนาคารพาณิชย์ไทย                          1,176,787   1,529,595   1,834,168    1,921,445

  ธนาคารที่เป็นสาขาของธนาคารพาณิชย์ต่างประเทศ   599,214     736,210     772,583      767,919

  สถาบันการเงินที่มิใช่ธนาคารพาณิชย์              6,158,935   7,572,510   8,174,222    7,642,818

  รวมทั้งหมด                                7,934,936   9,838,315   10,780,973   10,332,182
  --------------------------------------- ----------- ----------- ------------ ------------

⁽¹⁾จำนวนบัญชี หมายถึง
จำนวนบัญชีผู้บริโภคสินเชื่อบุคคลภายใต้การกำกับเฉพาะที่มียอดสินเชื่อคงค้าง ณ สิ้นเดือนที่รายงาน

ที่มา: ธนาคารแห่งประเทศไทย

ณ สิ้นปี 2551 จำนวนบัญชีของธุรกิจสินเชื่อบุคคลอยู่ที่ 10.3 ล้านบัญชี ลดลงจากสิ้นปี 2550 ที่
10.8 ล้านบัญชี โดยลดลงคิดเป็นร้อยละ 4.2 ซึ่งลดลงจากการขยายตัวของปี 2550
ที่มีอัตราการเติบโตอยู่ที่ร้อยละ 9.6 โดยหนี้ที่ไม่ก่อให้เกิดรายได้ในระบบ
(คิดจากลูกหนี้อายุมากกว่า 90 วัน) มีจำนวน 9,230 ล้านบาท ในปีที่ผ่านมา และลดลงเป็นจำนวน
8,253 ล้านบาท ณ สิ้นปี 2551 คิดเป็นร้อยละ 11 ด้านอัตราส่วนลูกหนี้อายุมากกว่า 90
วันต่อลูกหนี้สินเชื่อบุคคลรวมลดลงจากร้อยละ 4.5 ในปี 2550 เป็นร้อยละ 3.6 ณ สิ้นปี 2551
ซึ่งได้สะท้อนถึงความระมัดระวังในการปล่อยสินเชื่อของผู้ประกอบการและมีการควบคุมคุณภาพสินเชื่อมากขึ้นในปีที่ผ่านมา

[]

⁽¹⁾จำนวนบัญชี หมายถึง
จำนวนบัญชีผู้บริโภคสินเชื่อบุคคลภายใต้การกำกับเฉพาะที่มียอดสินเชื่อคงค้าง ณ สิ้นเดือนที่รายงาน

ที่มา: ธนาคารแห่งประเทศไทย

จากแผนภูมิด้านบนแสดงให้เห็นว่า ผู้ประกอบธุรกิจที่เป็นสถาบันการเงินที่มิใช่ธนาคารพาณิชย์
มีส่วนแบ่งการตลาดสูงเป็นอันดับหนึ่ง คิดเป็นร้อยละ 74 ณ สิ้นปี 2551 โดยมีจำนวน 7.6 ล้านบัญชี
รองลงมาคือธนาคารพาณิชย์ที่จดทะเบียนในประเทศไทยมีจำนวน 1.9 ล้านบัญชี คิดเป็นร้อยละ 19
และสุดท้ายคือสาขาธนาคารพาณิชย์ต่างประเทศในประเทศไทย มีสัดส่วนร้อยละ 7 จำนวน 0.8
ล้านบัญชี สำหรับปี 2551 ธนาคารพาณิชย์จดทะเบียนในประเทศไทย มีอัตราการเติบโตที่ร้อยละ 5
ส่วนสาขาธนาคารพาณิชย์ต่างประเทศในประเทศไทย
ขณะที่ผู้ประกอบธุรกิจที่เป็นสถาบันการเงินที่มิใช่ธนาคารพาณิชย์ มีอัตราการลดลงอยู่ที่ร้อยละ 1
และร้อยละ 7 ตามลำดับ

ตารางแสดงยอดสินเชื่อคงค้างของธุรกิจสินเชื่อบุคคล

  --------------------------------------- --------- --------- --------- ---------
  ยอดสินเชื่อคงค้างของธุรกิจสินเชื่อบุคคล⁽¹⁾        2548      2549      2550      2551
  (ล้านบาท)                                                              

  ธนาคารพาณิชย์ไทย                          59,311    73,286    87,879    104,804

  ธนาคารที่เป็นสาขาของธนาคารพาณิชย์ต่างประเทศ   18,472    23,397    23,023    21,430

  สถาบันการเงินที่มิใช่ธนาคารพาณิชย์              76,579    87,854    93,612    102,903

  รวมทั้งหมด                                154,362   184,537   204,514   229,137
  --------------------------------------- --------- --------- --------- ---------

⁽¹⁾ ยอดสินเชื่อคงค้าง (Outstanding Balance) เฉพาะต้นเงิน
(หลังหักรายได้รอการตัดบัญชี)

ที่มา: ธนาคารแห่งประเทศไทย

ยอดสินเชื่อคงค้างของธุรกิจสินเชื่อบุคคลมีการเติบโตอย่างต่อเนื่องจากปี 2548 ถึงปี 2551 โดย ณ
สิ้นปี 2551 มียอดสินเชื่อคงค้างของธุรกิจสินเชื่อบุคคลทั้งสิ้น 229,137 ล้านบาท
มีอัตราการเติบโตของปี 2551 ที่ร้อยละ 12.0 เพิ่มขึ้นจากปี 2550 ที่อยู่ที่ร้อยละ 10.8

[]

ที่มา: ธนาคารแห่งประเทศไทย

จากตารางข้างต้น แสดงให้เห็นว่า
ธนาคารพาณิชย์ไทยมียอดสินเชื่อคงค้างคิดเป็นส่วนแบ่งสูงสุดในอุตสาหกรรม ซึ่งมียอดคงค้างอยู่ที่
104,804 ล้านบาท หรือคิดเป็นสัดส่วนร้อยละ 46
ส่วนรองลงมาคือผู้ประกอบธุรกิจที่เป็นสถาบันการเงินที่มิใช่ธนาคารพาณิชย์ มียอดสินเชื่อคงค้างอยู่ที่
102,903 ล้านบาท คิดเป็นสัดส่วนอยูที่ร้อยละ 45
และสุดท้ายคือธนาคารที่เป็นสาขาของธนาคารพาณิชย์ต่างประเทศ มียอดสินเชื่อคงค้างอยู่ที่ 21,430
ล้านบาท คิดเป็นสัดส่วนร้อยละ 9

อัตราการแข่งขันในการให้บริการสินเชื่อบุคคลของผู้ให้บริการต่าง ๆ เพิ่มสูงขึ้นในปัจจุบัน
ทั้งนี้เพราะผู้ให้บริการทุกรายต่างมีเป้าหมายที่ฐานลูกค้ารายย่อยที่มีจำนวนมาก
เพื่อเป็นการกระจายความเสี่ยงและสร้างฐานรายได้ในระยะยาว
ประกอบกับการที่ธนาคารแห่งประเทศไทยกำหนดข้อบังคับเพิ่มเติมในการกำกับดูแลธุรกิจบัตรเครดิตที่กำหนดให้ผู้สมัครบัตรเครดิตต้องมีรายได้ไม่ต่ำกว่า
15,000 บาทต่อเดือน
ส่งผลให้ความสามารถในการแข่งขันในธุรกิจบัตรเครดิตของผู้ให้บริการบางแห่งลดลง
จึงต้องสร้างโอกาสการแข่งขันของตนเองโดยหันไปเปิดให้บริการสินเชื่อบุคคลมากขึ้น

3.8 การจัดหาผลิตภัณฑ์และบริการ

3.8.1 การจัดหาบัตรเครดิต

เนื่องจากบริษัทต้องจัดหาบัตรเครดิตพร้อมด้วยข้อมูลของผู้ถือบัตรที่บรรจุอยู่ในแถบแม่เหล็กหรือชิพ
ดังนั้นบริษัทจึงได้ว่าจ้างและจัดซื้อจากหน่วยงานภายนอกเพื่อการจัดทำบัตรเครดิตโดยแยกเป็นแต่ละขั้นตอนดังนี้

-   การสั่งซื้อบัตรเปล่า (Blank Card)
    เปนบัตรพลาสติกที่บริษัทสั่งผลิตตามรูปแบบที่ตองการกับบริษัท ที่ไดรับการรับรอง
    (Certified) จาก วีซาและมาสเตอรการด โดยพิจารณาจากราคา คุณภาพ
    ความสามารถและระยะเวลาในการผลิตเปนหลักตามมาตรฐานการผลิตบัตรเปลาที่กําหนดไวแลว

-   การพิมพ์ตัวนูน (Emboss) และการบันทึกข้อมูลลงในแถบแม่เหล็กหรือชิพ
    ข้อมูลของผู้สมัครจะได้รับการพิมพ์ตัวนูนบนบัตร
    และทำการบันทึกข้อมูลผู้ถือบัตรลงในแถบแม่เหล็กและชิพ

-   การบรรจุบัตรและส่งมอบให้ผู้ถือบัตร
    บัตรที่พิมพ์และบันทึกข้อมูลแล้วจะถูกนำใส่ซองรวมกับคู่มือสำหรับผู้ถือบัตรรวมทั้งเอกสารทางการตลาดต่างๆ
    โดยบริษัทจะจัดสงบัตรเครดิตไปยังผู้ถือบัตรหลากหลายช่องทางตามความต้องการของลูกค้า
    อาทิเช่น โดยพนักงานส่งเอกสารและทางไปรษณีย์ตามที่อยูของลูกคาตามที่ลูกคาระบุไว้
    หรือลูกค้าสามารถรับได้ที่ KTC Touch และสาขาธนาคารกรุงไทย

3.8.2 การจัดหาเครื่องอนุมัติวงเงินอัตโนมัติ (EDC)

บริษัทจัดหาเครื่องอนุมัติวงเงินอัตโนมัติ (EDC) โดยการเช่าจากผู้จัดจำหน่ายและผู้ให้เช่าเครื่อง
โดยจะพิจารณาคัดเลือกผู้จัดจำหน่ายที่มีผลิตภัณฑ์ที่มีชื่อเสียง ทันสมัย
สามารถรองรับกับเทคโนโลยีการชำระเงิน และมาตรฐานด้านการชำระเงินในระดับสากล
ประกอบกับนโยบายที่เน้นเรื่องระดับการให้บริการหลังการขาย
จึงต้องให้ความสำคัญเป็นอย่างยิ่งกับการเลือกใช้บริการของบริษัทผู้จัดจำหน่ายที่มีความมั่นคง
การบริหารงานที่เป็นมืออาชีพ พร้อมทีมงานและเครือข่ายที่ครอบคลุมพื้นที่บริการทั่วประเทศ
สามารถให้ความมั่นใจได้ว่า จะรักษาระดับการให้บริการได้ตามที่บริษัทได้ให้
พันธสัญญาไว้กับร้านค้าสมาชิก

บริษัทมีนโยบายที่จะติดตั้งเครื่อง EDC ให้กับทุกร้านค้าที่ผ่านการพิจารณาอนุมัติ ทั้งนี้เนื่องจากเครื่อง
EDC สามารถทำรายการได้หลากหลายกว่าเครื่องรับบัตรเครดิตประเภท Imprinter เช่น
สามารถอ่านข้อมูลจากแผงวงจรข้อมูลได้ (Microprocessor Chip)
ซึ่งสามารถจะรองรับการให้มาตรฐานการชำระเงิน และบริการใหม่ๆ บนเครื่องในอนาคตอันใกล้ได้
นอกจากนี้บริษัทสามารถให้บริการร้านค้าได้รวดเร็วขึ้น
และลดโอกาสที่จะเกิดรายการทุจริตจากร้านค้าสมาชิก

3.8.3 การจัดหาแหล่งเงินทุน

แหล่งเงินทุน

บริษัทจัดหาเงินทุนจาก 2 แหล่ง ได้แก่ ส่วนของผู้ถือหุ้นและหนี้สิน โดย ณ วันที่ 31 ธันวาคม 2551
บริษัทมีส่วนของผู้ถือหุ้นทั้งหมด 6,165 ล้านบาท ซึ่งประกอบด้วยทุนชำระแล้ว 2,578 ล้านบาท
ส่วนเกินมูลค่าหุ้นสามัญ 1,892 ล้านบาท และกำไรสะสม 1,695 ล้านบาท และมีหนี้สินทั้งหมด
45,734 ล้านบาท

ในส่วนของผู้ถือหุ้นนั้น ที่ประชุมวิสามัญผู้ถือหุ้นครั้งที่ 1/2546 เมื่อวันที่ 3 พฤศจิกายน 2546
ได้มีมติให้เพิ่มทุนจดทะเบียนของบริษัทจาก 1,050,000,000 บาท เป็น 2,580,162,000 บาท
โดยการออกหุ้นสามัญใหม่จำนวน 153,016,200 หุ้น มูลค่าที่ตราไว้หุ้นละ 10 บาท รวมมูลค่าทั้งสิ้น
1,530,162,000 บาท ซึ่งมีการจัดสรรให้แก่ผู้ถือหุ้นเดิมจำนวน 150,000,000 หุ้น ในอัตราส่วน
1 หุ้นเดิม ต่อ 1.60328 หุ้นใหม่ ในราคา 20 บาท
และส่วนที่เหลือได้จัดสรรไว้เพื่อรองรับการใช้สิทธิซื้อหุ้นสามัญของผู้ถือใบสำคัญแสดงสิทธิเพิ่มเติม
อันเนื่องมาจากการปรับสิทธิภายใต้โครงการ ESOP
ทั้งนี้บริษัทจะนำเงินที่ได้รับจากการเพิ่มทุนดังกล่าวไปใช้เป็นแหล่งเงินทุนในการดำเนินงานและขยายธุรกิจของบริษัท
ณ วันที่ 31 ธันวาคม 2551 ได้มีการใช้สิทธิของใบสำคัญแสดงสิทธิภายใต้โครงการ ESOP
ทั้งฉบับที่หนึ่งและฉบับที่สองรวมเป็น 4,885,950 หน่วย ของจำนวนใบสำคัญแสดงสิทธิทั้งสิ้น
5,000,000 หน่วย ทำให้ยอดคงเหลือของใบสำคัญแสดงสิทธิที่ยังไม่ได้ใช้มีจำนวน 114,050 หน่วย
โดยมีราคาใช้สิทธิหุ้นละ 10.185 บาทต่อหุ้น ซึ่งผู้ถือสิทธิไม่สามารถใช้สิทธิดังกล่าวได้อีก ตั้งแต่วันที่
17 มีนาคม 2551 ซึ่งเป็นวันสุดท้ายของการใช้สิทธิ
และการใช้สิทธิดังกล่าวทำให้ทุนที่ออกและชำระแล้วสำหรับ ณ วันที่ 31 ธันวาคม 2551 เพิ่มขึ้นเป็น
2,578 ล้านบาท

แหล่งที่มาหลักทางด้านหนี้สิน ณ วันที่ 31 ธันวาคม 2551 มีดังนี้

1.  จากการออกหุ้นกู้มูลค่ารวมทั้งสิ้น 13,700 ล้านบาท ดังนี้

  -------------------- ------------- --------- --------------- ------------
  ระยะเวลาที่ออกหุ้นกู้      มูลค่า (ล้านบาท) อายุ (ปี)   อัตราดอกเบี้ย      ปีที่ครบกำหนด
                                               (ร้อยละ)         

  เมษายน 2547          1,000         5         4.15            2552

  เมษายน 2550          2,500         3         4.60            2553

  ตุลาคม 2550           2,000         2         4.42            2552

  มีนาคม 2551           4,000         3         4.10            2554

  สิงหาคม 2551          3,000         1.5       4.89            2553

  ธันวาคม 2551          1,200         1.5       5.15            2553
  -------------------- ------------- --------- --------------- ------------

2.  จากการกู้ยืมเงินจากสถาบันการเงินต่าง ๆ จำนวน 24,668 ล้านบาท ประกอบไปด้วย

    1.  เงินกู้ยืมระยะสั้นจากสถาบันการเงินอื่น
        ได้จากการออกตั๋วสัญญาใช้เงินและตั๋วแลกเงินคิดเป็นมูลค่าทั้งสิ้น 10,503 ล้านบาท
        โดยมีอัตราดอกเบี้ยตามอัตราตลาดเงิน (Money Market Rate)
        มีระยะเวลาครบกำหนดเมื่อทวงถามถึง 1 ปี

    2.  เงินกู้ยืมระยะยาวจากสถาบันการเงินอื่น ณ สิ้นปี 2551 คิดเป็นมูลค่าทั้งสิ้น 14,164
        ล้านบาท ในจำนวนนี้มีการจัดกลุ่มแสดงในงบการเงินเป็น 2 ลักษณะ
        โดยในลักษณะแรกคือ เงินกู้ยืมระยะยาวที่ถึงกำหนดชำระภายในหนึ่งปีมูลค่าทั้งสิ้น 9,797
        ล้านบาท รวมกับ เงินกู้ยืมระยะยาวมูลค่าทั้งสิ้น 4,367 ล้านบาท ในอีกลักษณะหนึ่งคือ
        หากแสดงข้อมูลของเงินกู้ยืมระยะยาวจำนวน 14,164
        ล้านบาทดังกล่าวตามสกุลเงินในการทำสัญญากู้ยืม จะมีรายละเอียดดังนี้

  2.2.1) เงินกู้ยืมระยะยาวในสกุลเยนซึ่งหากคำนวณตามอัตราแลกเปลี่ยนเงินตราต่างประเทศ ณ
  วันสิ้นสุดงวดบัญชีจะมีมูลค่ารวมทั้งสิ้น 6,214 ล้านบาท โดยประกอบด้วย สัญญากู้ยืมเงิน
  ดังต่อไปนี้

-   เมื่อวันที่ 7 เมษายน 2549 บริษัทได้ทำสัญญาเงินกู้ร่วม (Syndicated Loan)
    ในสกุลเงินเยนจำนวน 15,000 ล้านเยน กับสถาบันการเงินต่างประเทศแห่งหนึ่ง
    และได้แลกเปลี่ยนเงินกู้ยืมดังกล่าวเป็นสกุลเงินบาท เป็นจำนวน 5,160 ล้านบาท
    โดยผลต่างบันทึกเป็นเจ้าหนี้ตามสัญญาแลกเปลี่ยนเงินตราต่างประเทศ ทั้งนี้
    ได้มีการเปลี่ยนแปลงคู่สัญญาในการแลกเปลี่ยนเงินตราต่างประเทศและอัตราดอกเบี้ย
    เพื่อกำหนดอัตราดอกเบี้ยคงที่หลายครั้ง โดยล่าสุดเมื่อวันที่ 14 กันยายน 2550
    บริษัทได้เปลี่ยนคู่สัญญาในการแลกเปลี่ยนเงินตราต่างประเทศและอัตราดอกเบี้ยมาเป็นสถาบันการเงินในประเทศแห่งใหม่
    โดยบริษัทจะจ่ายดอกเบี้ยในอัตราคงที่ร้อยละ 6.85
    ทั้งนี้ระยะเวลาคงเหลือของสัญญากู้ยืมเงินฉบับใหม่จะสิ้นสุดในวันเดียวกับสัญญากู้เงินร่วม
    คือวันที่ 6 มีนาคม 2552 บริษัทไม่มีค่าใช้จ่ายที่เกิดจากการเปลี่ยนคู่สัญญาดังกล่าว

-   เมื่อวันที่ 26 พฤศจิกายน 2551 บริษัทได้ทำสัญญากู้ยืมเงิน เป็นระยะเวลา 3 ปี จำนวน
    942.1 ล้านเยน กับสถาบันการเงินแห่งหนึ่งในประเทศไทย โดยมีอัตราดอกเบี้ยเท่ากับ JPY
    LIBOR บวกร้อยละ 1.25 กำหนดชำระดอกเบี้ยทุกหกเดือน และในวันเดียวกัน
    บริษัทได้เข้าทำสัญญาแลกเปลี่ยนเงินตราต่างประเทศ และแลกเปลี่ยนอัตราดอกเบี้ย
    (Currency and interest rate SWAP contract)
    กับสถาบันการเงินแห่งหนึ่งในประเทศ เพื่อแลกเปลี่ยนเงินกู้ยืมดังกล่าวเป็นสกุลเงินบาท
    เป็นจำนวน 350 ล้านบาท
    โดยผลต่างบันทึกเป็นลูกหนี้ตามสัญญาแลกเปลี่ยนเงินตราต่างประเทศ
    และแลกเปลี่ยนอัตราดอกเบี้ยเป็นอัตราคงที่ร้อยละ 5.75 ต่อปี
    สัญญาเงินกู้และสัญญาแลกเปลี่ยนจะสิ้นสุดวันเดียวกันคือวันที่ 28 พฤศจิกายน 2554

  2.2.2) เงินกู้ยืมระยะยาวในสกุลบาทรวมมูลค่าทั้งสิ้น 7,950 ล้านบาท ประกอบด้วย
  สัญญากู้ยืมเงิน ดังต่อไปนี้

+---------------+--------+-------+---------+---------+---------------+
| ประเภท        | วันท    | จำน   | วันที่ค    | อัตร     | ยอดคงเหลือ ณ   |
|               | ี่ทำสัญญา | วนเงิน | รบกำหนด | าดอกเบี้ย | สิ้นปี 2551      |
|               |        |       |         |         |               |
|               |        | (ล้า   |         | (ร้อยละ) | (ล้านบาท)      |
|               |        | นบาท) |         |         |               |
+---------------+--------+-------+---------+---------+---------------+
| เงินกู้ยืมระยะยาว | 17     | 1,700 | 20 พ.ย. | THB Fix | 1,700         |
|               | พ.ย.   |       | 2552    |         |               |
|               | 2549   |       |         |         |               |
+---------------+--------+-------+---------+---------+---------------+
| เงินกู้ร่วม       | 30     | 3,000 | 21 พ.ค. | 4.70 –  | 3,000         |
| (Syndicated   | มี.ค.   |       | 2553    | 5.20    |               |
| Loan)         | 2550   |       |         |         |               |
+---------------+--------+-------+---------+---------+---------------+
| เงินกู้ยืมระยะยาว | 24     | 500   | 28 ส.ค. | 4.42    | 250           |
|               | ส.ค.   |       | 2552    |         |               |
|               | 2550   |       |         |         |               |
+---------------+--------+-------+---------+---------+---------------+
| เงินกู้ยืมระยะยาว | 26     | 2,000 | 30 ต.ค. | 4.56    | 2,000         |
|               | ต.ค.   |       | 2552    |         |               |
|               | 2550   |       |         |         |               |
+---------------+--------+-------+---------+---------+---------------+
| เงินกู้ยืมระยะยาว | 20     | 500   | 25 ส.ค. | 5.15    | 500           |
|               | ส.ค.   |       | 2554    |         |               |
|               | 2551   |       |         |         |               |
+---------------+--------+-------+---------+---------+---------------+
| เงินกู้ยืมระยะยาว | 26     | 500   | 28 พ.ย. | 5.75    | 500           |
|               | พ.ย.   |       | 2554    |         |               |
|               | 2551   |       |         |         |               |
+---------------+--------+-------+---------+---------+---------------+

3.  บริษัทได้รับอนุมัติวงเงินกู้จำนวน 13,000 ล้านบาท และวงเงินกู้เบิกเกินบัญชีจำนวน 30
    ล้านบาท (Overdraft) กับธนาคารกรุงไทย โดย ณ วันที่ 31 ธันวาคม 2551
    บริษัทได้ใช้วงเงินกู้ดังกล่าวไป 4,970 ล้านบาท

3.8.4 นโยบายในการบริหารสภาพคล่อง

บริษัทมีฝ่ายงานด้านการบริหารเงินที่จะคอยติดตามประเมินวิเคราะห์แนวโน้มสภาพคล่องของบริษัท
นอกจากนี้ยังได้มีการจัดทำแบบจำลอง (Dummy Model) ในสถานการณ์ต่างๆ
ที่อาจจะเกิดขึ้นกับบริษัททั้งในระยะสั้นและในระยะยาว มีการคาดการณ์แนวโน้มอัตราดอกเบี้ย
และฐานเงินทุน ตลอดจนเงินกู้ยืมของบริษัท เพื่อเตรียมการรับมือกับสถานการณ์ต่างๆ
อันจะมีผลกระทบต่อแหล่งเงินทุนและไม่ให้เกิดภาวะการขาดสภาพคล่อง
หรือการมีสภาพคล่องมากเกินไปได้อย่างทันท่วงที
บริษัทให้ความสำคัญกับการบริหารระยะเวลาของแหล่งเงินกู้ให้เหมาะสมกับระยะเวลาของการให้กู้ยืม
เพื่อไม่ให้เกิดการ Mismatching Fund และเพื่อให้มีภาระต้นทุนทางการเงินที่เหมาะสม

นอกจากนี้ยังได้มีการประสานงานไปยังฝ่าย Market Risk Management
ที่จะช่วยให้ข้อมูลด้านการบริหารความเสี่ยงและการจัดสัดส่วนเงินกู้อย่างเหมาะสมเพื่อให้เกิดประโยชน์สูงสุดต่อการดำเนินธุรกิจของบริษัท